Busturialdeko HitzaKultura Archives - Page 401 of 404 - Busturialdeko Hitza | Page 401\nMuxikako argazkirik onena, Fernando Perearena\nUrriko Argazki Rallyan ateratako argazkiak bildu ditu Muxikako Zubieta Errotak erakusketa batean, eta abendura bitartean ikusgai izango direla azaldu dute. Guztira, 19 pertsonek parte hartu dute aurtengo argazki lehiaketan, eta, haien artean sarituak z......Read More\nIbarrak Bizkaiko Bertsolari Txapelketako lehenengo finalaurrekoa irabazi du\nAnder Elortegi natxituarra eta Joseba Artza etxebarritarra puntuazioen zain geratu dira finalean egongo diren jakiteko. 600 bertsozalek bete zuten Etxebarriko frontoia zapatuan#Josi Bizkaiko Bertsolari Txapelketaren finalerako txartela eskuratu du Irat......Read More\nMusika hotsa asteburu osoan\nSanta Zezili eguna ospatu zuten bateko eta besteko herritarrek zapatuan; asteburuan musika izan da protagonistaHasi Mutrikutik eta Bermeoraino, kostaldean zein barrualdean, musika izan da asteburuko protagonista. Santa Zezili eguna zapatuan izanda, Lea......Read More\n‘Titirinahaste 2014’ ikuskizunak barre algaraka ipini ditu mutrikuarrak\nAntolatzaileen esanetan 100 lagunetik gora batu ziren Zabiel Kultur Etxeko ganbaran. Beste behin ere, Mutrikuko publikoak eman zuen erantzunarekin pozik agertu ziren antzezleakTitirinahaste 2014 ikuskizunak barre algaraka ipini zituen domekan Zabiel Ku......Read More\nSanta Zezilia ospatu dute Gernika-Lumon\nNork Oihana Cabello\t- Aza 21, 2014\nSegundo Olaeta Musika Eskolako ikasleek Musikalean egitasmoarekin bat egin zuten atzo. Kalera atera, eta kantuan artu ziren, Lizeo antzokian eman zuten kontzertua hasi aurretik. 6 eta 8 urte arteko umeak izan ziren kalean ibili zirenak, eta...\nElizpeko aterpeko dantzari gazteak\n1975 urtean dantza talde bat sortu zen Etxebarrian; ikuskizun txiki bat egiteko asmoagaz batu zen hasieran, baina, azkenean, herriko ume eta gazte guztien topagunea izan zen Uztargi.Etxebarriko andereñoa izan zen 44 urtez Doña Salva, eta bere...\n«Gure zuzenekoak kuriosoak, harrigarriak eta freskoak dira»\nThe Dispositives eta Zuloak taldeetan aritu ostean, Tania de Sousak bakarkako lehenengo diskoa grabatu du 2014ko maiatza eta ekaina bitartean: 'Tania Tank'; bihar Beikozinin egongo da.Talde ezberdinetan aritu eta gero, bakarkako bidean bere sentimendua......Read More\nPublikoari krausk egiteko prest\nKraussk taldeak jendea harrituta utzi du estudioko lehen lanarekin. Harrera eta kritika onak jaso ditu Mutrikun bertan ekoiztutako 'Gudaberria' diskoarekin.Kraussk taldeak lan berria kaleratu du. 2011n Kraussk maketa kaleratu eta gero, Gudaberria lanar......Read More\nKultura txinatarra ezagutzeko aukera emango du liburutegiak\nTxinako literatura, zinema eta musika lanak izango dira ikusgai liburutegian. Sukaldaritza tailerra, ipuin kontalaria eta Tai Chi erakustaldia ere antolatu dituzteMunduko Paisaiak egitasmoaren barruan, Gernika-Lumoko Udal liburutegiak Txina ezagutzeko ......Read More\nPunk-rock doinuak hartuko ditu Astrak Underground gauen barruan\nBihar, 20:30etik aurrera, Deaf Squad (Legazpi), The Antipatiks (Tarrasa ; Herrialde Katalanak), Violets (Bartzelona; Herrialde Katalanak), eta The Guilty Brigade (Iruñea; Nafarroa) taldeak igoko dira Astrako taula gainera. Sarrerak 5 euroren trukean s......Read More\n« Aurrekoa 1 … 399 400 401 402 403 404 Hurrengoa »


Kongoko haur adoptatu bat duen lehen familia Bartzelonara iritsi da | Consumer\nKongoko haur adoptatu bat duen lehen familia Bartzelonara iritsi da\nEspainiako zazpi familia atxiki zituzten zailtasunengatik, dagoeneko konpondu diren dokumentazioarekin\nKongon adingabeak adoptatu dituzten Espainiako zazpi familietatik lehena, adopzio prozesuan zailtasun handiak izan zituena, Bartzelonara iritsi da gaur, Parisen geldialdia egin duen hegaldi bat hartu ondoren.\nJavier Torrente eta Natalia Castellanos senar-emazteak 9:00etan iritsi dira El Prat de Llobregat-eko (Bartzelona) aireportura, Air Franceko hegaldi batean, Paristik.\nAtzerri Arazoetako Ministerioak Kongoko Errepublika Demokratikoko hiriburu Kinshasari bidalitako diplomazialari espainiar batek Espainiako zazpi bikotek (horietako sei kataluniarrak) Kongoko adingabeak adoptatzeko prozesua oztopatzea lortu zuen.\nKanpo Arazoetako Ministerioak ziurtatu du, bihar, larunbata, Brazaville-n (Kongoko Errepublikako hiriburua) dauden beste sei adopzio-familiak ere iritsiko direla Bartzelonara, eta haien izapideak ere ebatzi direla.\nAfrikara joan zen funtzionarioak gurasoekin adoptatu behar zuten haur bat bildu zuen atzo Kinshasan, eta Parisa eraman dituen hegazkina hartzea lortu zuen, eta handik Bartzelonara.\nKanpoaldeen arabera, familiak Espainiara itzultzeko atzerapena ez da arazo burokratikoengatik, baizik eta “adopzio-prozesuetan arazo larriak” daudelako, “akats larriak”, enbaxadak esku hartu behar izan baitu adingabearen interesak eta legeekiko errespetua defendatzeko.\nadopzio atzerri Kongo


Makina-tresna - Wikipedia, entziklopedia askea.\nMakina-tresna edo makina tresna (Hego Euskal Herrian makina-erreminta ere deitua) material homogeneozko piezei, batik bat metalezkoei, forma emateko erabiltzen den makina mota bat da. Makina finkoak dira, mugitzen ez direnak. Piezaren moldaketa hainbat modutan egin daiteke: txirbil-harroketaz, estanpazioz edo elektrohigaduraz.\nTeknologiako historialarien arabera, lehen makina tresna 1751n Jacques de Vaucansonek asmatutako tornua izan zen, mekanikoki egokitu zitzaiokeen buruari ebakitzeko lanabesa jarri zion, langileen eskuen ordez.\nMakina tresnek zenbait energia-iturri erabil ditzakete: giza energia, animalia energia eta gurpil hidraulikoen bitartez lortutako energia. Makina-tresnen benetako garapena lurrun-makinaren asmakuntzarekin hasi zen, Industria Iraultzaren baitan. Gaur egun, gehienak energia elektrikoarekin dabiltza.\nEskuz zein kontrol automatikoz egin daiteke lan. Lehen makinek bolanteak erabiltzen zituzten mugimendua egonkortzeko, eta engranaje eta palanka sistema konplexuak zituzten makina eta piezak kontrolatzeko. 1950eko hamarkadan zenbakizko kontrol sistemak garatzen hasi ziren; mugimendua kontralatzeko, eta agindu multzoa paper-zinta edo txartel batean zulatuta erabiltzen zuten. 1960tik aurrera prozesua malguagoa izateko konputagailuak gehitu ziren, eta ZKZ (zenbakizko kontrol konputerizatu) izena jarri zitzaien makina haiei. Zenbakizko kontrol makinek zein zenbakizko kontrol konputerizatuek segidak behin eta berriz errepika ditzakete zehaztasunez, eta langilerik zailduenak baino pieza konplexuagoak ere egin ditzakete.\n↑ «makina» sarrera, in Euskaltzaindia: Hiztegi Batua.\nMultimedia: Machine tools\nBNF: 11932315t (data)\nOrriaren azken aldaketa: 13 abendua 2019, 17:11.


Irekia Eusko Jaurlaritza - Gobierno Vasco :: EHAA xedapena 201901630\nGaiak: BAIMENAK; EHU: EUSKAL HERRIKO UNIBERTSITATEA; IKASKETA-PLANAK; TITULU AKADEMIKO ETA PROFESIONALAK; UNIBERTSITATE-IRAKASKUNTZAK\nXedapenaren data: 2019-01-31\nHurrenkenaren zenbakia: 201901630\n2013/05/20an argitaratutako 2013/04/25eko AKORDIOA indargabetzen du \nGipuzkoako Campusean Enpresen Administrazio eta Zuzendaritzako eta Zuzenbideko Gradu Bikoitza egiteko plangintza bat prestatze aldera, Bizkaiko Campusean egun dagoen eskaintzaz gainera, errektoreordetza honek behar diren akordioak sustatu ditu gradu hau 2019-2020 ikasturtetik aurrera abian jartzeko.\nHori dela eta, Graduko eta Graduondoko Ikasketen arloko errektoreordearen proposamenez, eta unibertsitateko Graduko Batzordeak 2019ko urriaren 17an aldeko txostena egin eta gero, Gobernu Kontseiluak honako hau\nLehenengoa.– UPV/EHUko Enpresen Administrazio eta Zuzendaritzako eta Zuzenbideko Gradu Bikoitza lortzera bideratutako arautegia onartzea, agiri honetako eranskinean jasotakoa.\nARAUTEGIA, EUSKAL HERRIKO UNIBERTSITATEKO (UPV/EHU) ENPRESEN ADMINISTRAZIO ETA ZUZENDARITZAKO ETA ZUZENBIDEKO GRADU BIKOITZA LORTZEKOA\nArautegi honen helburua da ikasketa-programa zehatza artikulatzea, horren bidez Enpresen Administrazio eta Zuzendaritzako Graduko eta Zuzenbideko Graduko ikasketa-planetako irakasgaiak egiteko aukera emanda (eranskinean jasotakoak, hain zuzen ere), eta, horiek gaindituta, graduko bi titulu lortzeko. Programazio horren kudeaketa Ekonomia eta Enpresa Fakultateari dagokio Bizkaian eta Zuzenbide Fakultateari Gipuzkoan, alde batera utzi gabe arautegi honen bosgarren artikuluan Batzorde Akademikoari emandako eskumenak.\n1.– Arautegi hau ezarriko zaie Enpresen Administrazio eta Zuzendaritzako eta Zuzenbideko Gradu Bikoitzeko programazio bereziaren babespean Euskal Herriko Unibertsitatean (UPV/EHUn) emango diren ikasketei.\n2.– Enpresen Administrazio eta Zuzendaritzako eta Zuzenbideko Gradu Bikoitzak bi ikasketen araberako antolamendua dauka, berariaz diseinatua gradu bikoitzean matrikulatutako ikasleek, programazioan jasotako ikasketak behin gaindituta, aldi berean bi titulu ofizial eskura ditzaten, estatu osoan balioa izango dutenak: Enpresen Administrazio eta Zuzendaritzako Graduari dagokion titulua eta Zuzenbideko Graduari dagokion titulua.\n3.– Enpresen Administrazio eta Zuzendaritzako eta Zuzenbideko Gradua ikasketetako araubide akademikoa, ikasketak emateko arauak, ikasleen ebaluazioa eta, oro har, programazioarekin zerikusia daukaten gai akademiko guztiak arautegi honetan zehaztutakoari jarraituz beteko dira, eta arautegi honetan jasota ez dagoen guztirako, UPV/EHUko arau orokorrak ezarriko dira.\n3. artikulua.– Zuzendaritza akademikoa eta betearazlea.\n1.– Enpresen Administrazio eta Zuzendaritzako eta Zuzenbideko Gradu Bikoitzeko (aurrerantzean gradu bikoitza) zuzendaritza akademikoa gradu bikoitzeko Batzorde Akademikoari dagokio. Batzordean Ekonomia eta Enpresa Zientzien Fakultateko eta Zuzenbide Fakultateko kideak egongo dira, eta osaera ondorengo artikuluaren araberakoa izango da.\n2.– Gradu Bikoitzeko koordinatzaile bana izango da graduak ematen diren campusetan, koordinatze lana txandaka egingo dute, bi ikasturterik behin aldatuta, eta kargua bi fakultateetako dekanordeek hartuko dute. Lehenik, koordinatze lanaren kargua hartuko du Bizkaian Ekonomia eta Enpresa Fakultateak, eta Gipuzkoan Zuzenbide Fakultateak.\n4. artikulua.– Batzorde Akademikoaren osaera.\n1.– Batzorde Akademikoak honako kide hauek izango ditu:\na) Ekonomia eta Enpresa Fakultateko dekanoa edo hark eskuordetutako pertsona.\nb) Zuzenbide Fakultateko dekanoa edo hark eskuordetutako pertsona.\nc) Zuzenbide Fakultateko Bizkaiko Atalaren koordinazioko dekanordea.\nd) Ekonomia eta Enpresa Fakultateko Gipuzkoako Atalaren koordinazioko dekanordea.\ne) Gradu bikoitzeko koordinatzaileak.\nf) Campus bakoitzeko gradu bikoitzean matrikulatutako ikasleen ordezkari bat.\n2.– Batzorde Akademikoko idazkaria dekanordeetako bat izango da; txandaka arituko dira, bi ikasturterik behin aldatuta.\n3.– Batzorde Akademikoko burua dekanoetako bat izango da; txandaka arituko dira, bi ikasturterik behin aldatuta.\n5. artikulua.– Batzorde Akademikoaren eginkizunak.\n1.– Graduko bikoitzaren Batzorde Akademikoaren eginkizuna izango da, oro har, Enpresen Administrazio eta Zuzendaritzako eta Zuzenbideko Gradu Bikoitzaren zuzendaritza akademikoa, eta, zehatzago ondokoak izango dira batzordearen eginkizunak:\na) Fakultate bietako batzarrei ikasturte bakoitzerako plaza mugak proposatzea, eta batzarrek behin onartuta, Ekonomia eta Enpresa Fakultateko dekanoari bidaltzea Bizkaiko kasuan, eta Zuzenbide Fakultatekoari Gipuzkoari dagokionez, haiek, graduko gainerako titulazioetako plaza mugekin batera, arlo horretako eskumenak dituen errektoreordetzan beharrezko diren izapideak egin ditzaten.\nb) Gradu bikoitzaren antolaketa akademikoa.\nc) Gradu bikoitzaren irakaskuntzaren kalitatea bermatzea eta zaintzea, ikastegi bietako kalitate batzordeekin koordinazioan.\n2.– Batzorde Akademikoa gutxienez sei hilean behin bilduko da. Batzordeko buruak deituta bilduko da, edo Batzorde Akademikoko bi kidek gutxienez eskatuta.\n3.– Batzorde Akademikoak ahalegina egingo du erabakiak aho batez hartzeko, eta, ezinezkoa denean, kasuan kasuko eskumenak dituen errektoreordeak hartuko du erabakia.\n6. artikulua.– Gradu bikoitzeko koordinatzailearen eginkizunak.\nHonako hauek izango dira gradu bikoitzeko koordinatzailearen eginkizunak:\na) Batzorde Akademikoak hartutako erabakiak betetzea.\nb) Gradu bikoitzaren ordezkaria izatea.\nc) Batzorde akademikoak emandako beste eginkizun batzuk.\nd) Beste eginkizun batzuk, UPV/EHUko arauen arabera graduko koordinatzaileari dagozkionak.\n7. artikulua.– Onarpena.\n1.– Ikasleak gradu bikoitzean onartzeko aplikatuko dira UPV/EHUk ikasleak onartzeko dituen arau orokorrak.\n2.– Gradu bikoitzeko onarpen nota kalkulatzeko, kontuan hartuko da Zuzenbideko Graduko eta Enpresen Administrazio eta Zuzendaritzako Graduko gai espezifikoen haztapenetik lortutako kalifikaziorik onena.\n8. artikulua.– Matrikula.\n1.– Bizkaian emandako Gradu Bikoitza, administrazio ondorioei begira, Ekonomia eta Enpresa Fakultateari esleituko zaio eta Gipuzkoakoa Zuzenbide Fakultateari.\n2.– Gradu bikoitzean onartutako ikasleek matrikula egingo dute gradu horretan UPV/EHUko gainerako ikasleen baldintza berberetan.\n3.– Ikasleek matrikula egitean prezio publikoak ordainduko dituzte arlo horretako arauetan jasotakoari jarraituz, eta eskubidea izango dute ordaintzetik salbuetsita egoteko arau horietan edo legeetan zehaztutako baldintzak betetzen baldin badituzte.\n9. artikulua.– Gradu bikoitzaren arau akademikoak.\n1.– Gradu bikoitzean onartutako ikasleak haren ikasketa programako irakasgaietan baino ez dira matrikulatuko maila bakoitzean. Ikasketa-programa arautegi honen eranskinean dago jasota.\n2.– Lehenengo mailan, maila horretako kreditu guzti-guztietarako egin beharko dute matrikula. Hurrengo maila bakoitzean ikasleak gutxienez 66 ECTS kreditutan matrikulatu beharko dira, gradu bikoitzeko programa osoa amaitzeko 66 kreditu baino gutxiago falta zaizkienean izan ezik, edo ez bada ikasleei irakaskuntza programa amaitzeko kreditu gutxiago gelditzen zaizkiela.\n3.– Maila bakoitza amaitzean, ikasleek gutxienez matrikulatutako kredituen % 60 izan beharko dituzte gaindituta. Edozelan ere, ikasleek gehienez ere zortzi ikasturtetan amaitu beharko dute programa.\n4.– Baldintza horietako bat betetzen ez duen ikasleak bertan behera utzi beharko ditu gradu bikoitzeko ikasketak, baina aukera izango du Enpresen Administrazio eta Zuzendaritzako Graduko edo Zuzenbideko Graduko ikasketetan jarraitzeko (berak aukeratuko du zeinean jarraitu). Horrelakoetan, eskaria egin beharko du kasuan kasuko dekanotzan. Matrikula kasuan kasuko fakultateak zehaztutako epean eta eran egingo du ikasleak.\nEra berean, ikasleak, bere borondatez, gradu bikoitzeko ikasketak bertan behera uztea erabakiz gero, aurreko paragrafoan zehaztutakoari jarraituko dio Enpresen Administrazio eta Zuzendaritzako Graduan edo Zuzenbideko Graduan ikasketekin jarraitzeko.\n5.– Enpresen Administrazio eta Zuzendaritzako Gradua eta Zuzenbideko Gradua lortzeko kredituak, gradu bikoitzeko ikasketa programako irakasgai guztiak, Gradu Amaierako Lana barne, gainditu ondoren aitortuko zaizkio ikasleari.\n10. artikulua.– Ebaluazioa.\nEnpresen Administrazio eta Zuzendaritzako eta Zuzenbideko Gradu Bikoitzeko ikasleei irakasgaien ebaluazioa egiteko, gainontzeko titulu ofizialetako ikasleentzako zehaztutako ohiko prozedurari jarraituko zaio, eta datak graduko titulu ofizial guztietarako Gobernu Kontseiluak ikasturte bakoitzerako onartutako egutegiaren araberakoak izango dira.\n11. artikulua.– Tituluak eta tituluen gehigarri europarrak (TGE) ematea.\nGradu bikoitzaren programa gainditzen duten ikasleek Enpresen Administrazio eta Zuzendaritzako Graduko titulua eta Zuzenbideko Graduko titulua eta horien gehigarri europarrak eskatu ahal izango dituzte, kasuan kasuko prezio publikoak ordainduta.\n12. artikulua.– Arautegia onartzea.\nGradu bikoitz honetan matrikulatutako ikasleek arautegi honi jarraitu beharko diote, eta hemen jasota ez dagoenerako, UPV/EHUko arau orokorrei.\nArautegi hau indarrean jarrita, indargabetuta geldituko da Enpresen Administrazio eta Zuzendaritzako eta Zuzenbideko Gradu Bikoitzari buruzko egungo arautegia (2013ko maiatzaren 20ko Euskal Herriko Agintaritzaren Aldizkaria).\nArautegi hau 2019-2020 ikasturtean jarriko da indarrean.


Eneko Knörr inbertsore gasteiztarra Enpresarean Azokan izango da - Lanabes - Araban Euskara Lanean\nEneko Knörr inbertsore gasteiztarra Enpresarean Azokan izango da.\nEneko Knörr ekintzaile eta inbertsore gasteiztarrak bere bizipenak eta aurrera begirako proposamenak partekatuko ditu.\nEkintzailetza eta finantzazioa hizpide izanik, Adegi, Mondragon, Orkestra edo SPRIko ordezkariek, besteak beste, euren ikuspegiak azaldu eta eredu berriez eztabaidatuko dute.\nEkitaldia azaroaren 3an izango da Oronako Gallery aretoan.\nBi izen-emate prozesu zabaldu dira, bata publiko orokorrarentzat eta, bestea, “Arin-arin” saioko parte hartzaileentzat.\nEkintzailetza eta finantzazio eredu berriak gai nagusia izanik, Bai Euskarari Ziurtagiriaren Elkarteak antolaturiko Enpresarean Azokaren hirugarren edizioan parte hartzeko izen ematea zabaldu da. Azaroaren 3an, Oronan, izango da ekitaldia eta enpresa zein ekonomia alorreko profesional esanguratsuak bertaratuko dira. Horien artean Eneko Knörr nabarmentzen da, Gasteizko ekintzaile eta inbertsorea, ibilbide handiko profesionala. Interesatuek honako galdetegiaren bidez eman dezakete izena: https://goo.gl/a0OE8w\nEneko Knörr-ek, beste gonbidatuekin batera, adibide zein bizipen profesionalak partekatuko dituzte, aukera berriak proposatzeko helburuarekin. Arlo sozioekonomikoan ibilbide handia duten adituek euren ikuspegia azalduko dute eta aukera ezberdinei buruzko hausnarketa sustatuko da.\nEsan bezala, Arabako Eneko Knörr izango da bertan, Ludei plataformaren sortzailea eta inbertsorea. Silicon Valley-en bizi den ibilbide profesional handiko gasteiztarrak bere bizipenetan oinarritutako hitzaldia eskainiko du, berrikuntzaren eta finantzazioaren alorren inguruan. Bidean ikasitakoak azalduko ditu eta aurrera begirako proposamena luzatuko du.\nHorretaz gain, nabarmentzeko modukoak dira ekintzailetasunari eta finantzazioari buruzko bi solasaldiak. Alde batetik, ekintzailetasun aukera berrien inguruan, honako gonbidatuak izango ditugu: Orkestratik, Nagore Ardanza (Crecer+ eko arduraduna); BAC Mondragonetik, Mikel Orobengoa (Mondragon Korporazioko kooperatibaren zuzendaria); Beñat Irasuegi, Talaios Kooperatibatik (Zuzendaria); eta, azkenik, ADEGI-ko Paul Liceaga (Elkarte Sektorialen zuzendaria). Pilar Kaltzadak dinamizatzaile lanak egin eta saioa gidatuko du.\nBestetik, finantzazio aukera berrien inguruan, ondorengoak: Fiaretik, Juan Garibi (zuzendaria); Laboral Kutxatik, Xabier Egibar (Negozio Garapen sailaren zuzendaria); Alexander Arriola, Spri-tik (Zuzendaria); eta, azkenik, Elkargi-ko Jorge Elaustegui (Bizkaiako Lurralde Zuzendaria). David Sanchez Botek dinamizatzaile lanak egin eta saioa gidatuko du.\nSolasaldiez gain, aurreko edizioetan bezala, “Arin-arin” saioa egingo dela iragarri da. Bertan parte hartuko dutenek euren proiektuak 3 minututan azaldu beharko dituzte. Helburua da ekimen berriak ezagutzea eta ekarpenak egitea, sormena garatu zein elkarlanerako bide berriak irekitzea. Hori dela eta, parte hartzeko gonbidapena orokorra da eta edozein ideia, egitasmo… duen oro ongi etorria izango da. “Arin-arin” saioan parte hartu nahi duenak ondorengo galdetegia bete beharko du: https://goo.gl/4HryRx\nEMAN IZENA: ENPRESAREAN AZOKA 2016


Bilbao Bizkaiko gastronomia bizitzeko aholkuak Oihana Abinagoitizekin - Turismo\nIzan ere, Bilbao Bizkaian jatea gurtzen dugu, eta izugarri gustatzen zaigu etxean edo betiko jatetxeetan prestatzen diren errezeta tradizionalekiko, gure chefik abangoardistenen berrikuntzarekiko eta sormenarekiko, egunero tabernetako barrak betetzen dituzten pintxoekiko, baserrien baratzeetako zero kilometro-produktuekiko eta lurralde osoan sakabanatuta dauden upeltegietako txakolinarekiko dugun pasioa partekatzea.\n“Gastronomiak pertsonak biltzen ditu. Beti dago ospatzeko zerbait, eta hor nago ni plater berriren batekin, gonbidatuek gozatzeko aukera izan dezaten”. Gure Food Lover Oihana Abinagoitizen hitz hauek ezin hobeto laburbiltzen dute Bilbao Bizkaiako sukaldaritza. Gastronomiaz eta Bizkaian irudikatzen duen guztiaz maiteminduta, Oihanak oso ondo daki beti aurkitzen dugula aitzakia on bat familiarekin edo koadrilarekin geratzeko eta bizitza eta konpainia ona ospatzeko, mahaiaren inguruan hitz egiten eta kantatzen dugun bitartean, errezeta zaharrak eta berriak partekatuz eta gureekin txakolin-botila on bat dastatuz.\nGure gastronomian eta eskaintzen duen guztian barneratzeko modurik onenetako bat pintxoak probatzea da, Bizkaia osoan zehar tabernetako barrak betetzen dituzten gutizia txikiak. Oihanak dioenez, “sukaldaritzan gehien gustatzen zaidana da mundu guztiak egin ahal izateko bezain erraza dela, eta, aldi berean, arte bat dela pentsatzeko bezain konplexua dela”. Eta pintxoak dira, hain zuzen ere, gure gastronomiaren mokadu txikiak, gilda edo kilker sinpleenetatik hasiz eta gure sukaldarien irudimenaren benetako maisulanetaraino.\nBilbotarra denez, Oihanak ezin hobeto ezagutzen ditu Bizkaiko hiriburuko pintxorik gozoenetako batzuk probatzeko erreferentzia-eremuak: Alde Zaharra, Zabalgunea, Indautxu, auzo alternatiboak... Bilbo benetako paradisua da Food Loversentzat, betiko pintxoak eta originalenak probatzeko tabernaz beteta. Botxoko - Bilbori deitzen diogun bezala - kultura gastronomikoa ezagutzeko modu dibertigarri bat, Guggenheim Bilbao Museoa eta Abandoibarrako arkitektura modernoa, Zazpi Kale historikoak, Atxurin, San Frantziskon edo Bilbo Zaharrean tradizio handiena duten auzoak eta hiriko gune kosmopolita bisitatzen den bitartean, bizikleta-ibilaldiak elkartzen dituen ibilbideetako bat egitea da, pintxorik onenak dituzten establezimendu batzuk bisitatuta.\nPintxo on ororen oinarria, edozein plater onenarena bezala, lehengairik onena da, eta gozoena, freskoena eta askotarikoena aurkitzeko leku aproposa Erriberako Merkatua da, herriko plaza nagusi zaharraren lekua hartzeko San Anton elizaren eta zubiaren ondoan 1929an inauguratu zen Bilboko gastronomiaren gune neuralgikoa. 1990ean, merkatari eta saltoki kopuruagatik udal-azoka osoena izendatu zuten, baita Europako merkatu estalirik handiena ere. Erabat berritu dute, postu tradizionaletan eta gastrobareetan elkartzeko gune bihurtzeko.\nProduktu onenak aukeratzen eta hainbat modutan prestatzen ikasi nahi duten Food Lovers direlakoentzat ere erreferentzia lekua da. Oihana etengabe ari da ikasten, “zapore, teknika eta testura berriak aurkitzen”. Horregatik, asko gustatzen zaio Bilboko Ostalaritzako Goi Eskolak antolatzen dituen tailer eta esperientzia gastronomikoetan izena ematea, zentzumenetarako oparia eta Erriberako Merkatuan bertan erosi berri diren osagaiekin egiten diren errezeta berriak eta tradizionalak - hala nola bakailaoa pil-pil edo bizkaitar erara edo legatz-kokotxak - ikasteko modurik dibertigarria,; bost ardo-mota desberdin hobeto ezagutzeko dastaketak; ondo prestatutako arrozaren sekretua ikasteko edo Japoniako sukaldaritzaren misterioetan sartzeko. Koadrilarekin edo familiarekin egiteko plan entretenigarria.\nOihana sukaldaritzaren zale amorratua da, eta Michelin izarrak dituzten jatetxeetako sukaldeetako artistak zuzentzen dituen “chef handi batekin eskuz esku plater abangoardista eta berritzailea prestatzea” du amets. Oihanak ere gustuko du “jaki bakoitzaren jatorria, elaborazioa eta eraldaketa aurkitzea. Eta ezin dut gehiago gozatu nire kabuz egiaztatzen badut hori posible egiten duten pertsonen eskutik”. Hori dela eta, beti produkzioarekin lotuta lan egin duen ingeniari batek izugarri gozatu du Gorka Izagirreren txakolin-upeltegira egin duen bisitan; izan ere, leku horretan bizi izan du, lehen pertsonan, itsasoak eraginda hazi izanak ematen dion zapore bereziarekin Lurralde osoan hegoaldera begira dauden muinoen magaletan heltzen den mahatsaren bilketa.\nBizkaiko txakolin-upategiek esperientzia paregabeak eskaintzen dituzte, gastronomia eta natura konbinatzen dituztenak, ardo gazte eta frutadun hau sortzeko prozesu osoari jarraituz. Mahats-bilketa hasten da mahastietan, eta heltzen den upelak bisitatzen dira. Ondoren, ardo horien ñabardura guztiak eta beste bitxi gastronomiko batzuekin (arrainekin edo Idiazabalgo gaztarekin, esaterako) nola uztartu ikasi daiteke. Baina gure ardoaren sekretu guztiak ezagutzeko, Bakioko onena Txakolingunea - Txakolin Museora joatea da, Bizkaiko munduko enbaxadore onenetako batek mendeetan zehar izan duen historia eta bilakaera errepasatzeko.\nGastronomiaz eta Bizkaian irudikatzen duen guztiaz maiteminduta, Oihanak oso ondo daki beti aurkitzen dugula aitzakia on bat familiarekin edo koadrilarekin geratzeko eta bizitza eta konpainia ona ospatzeko.\nSukaldaritza tradizionala, belaunaldiz belaunaldi pasatu diren errezetekin, gure baserrietako generorik onena erabiltzean oinarritzen da, portuetan egunero deskargatzen diren harrapaketekin konbinatuta.


Zerbitzu-baldintzak - Sendfiles.online\nEskerrik asko Sendfiles.online erabiltzeagatik!\nJarraian, gure zerbitzuen baldintzak ingelesez eta gure pribatutasun politika ingelesez itzultzeko alderdi legalak aurkituko dituzu alderdi juridikoak direla eta, biak ingelesez bakarrik aplikatuko dira.\nWebgunea https://sendfiles.online helbidean sartuta, zerbitzu-baldintza hauek, aplikagarriak diren lege eta arau guztiak lotuta egongo direla onartzen duzu eta onartzen duzu tokiko lege aplikagarriak betetzeaz arduratzen zarela. Ados ez bazaude\n2. Erabilitako lizentzia\nBaimena ematen da Sendfiles.online-ren webguneko materialak (informazioa edo softwarea) aldi baterako deskargatzeko, komertzialak ez diren iragankor pertsonalak ikusteko. Lizentzia bat ematea da, ez titulu transferentzia, eta t\nSendfiles.online-ren webgunean dagoen edozein software deskargatzen edo berraztertzen saiatu;\nmaterialak beste pertsona bati transferitu edo materialak beste edozein zerbitzariren gainean ispilatu.\nLizentzia hau automatikoki amaituko da murrizketa hauetakoren bat urratzen baduzu eta Sendfiles.online-k edozein unetan amaitu dezake. Material horiek ikusi edo lizentzia hau amaitu ondoren, edozein suntsitu behar duzu\n3. Biltegiratze politika\nSendfiles.online-k fitxategiak 48 orduz gordetzen ditu. Zein unetan fitxategiak ezabatzen dira. Fitxategiak kargatu dituen helbide elektroniko bati lotuta daude. Mezu elektroniko bat bidali bada ere gordetzen da. PRO erabiltzaile batetik nondik bidalitako fitxategiak baldintza desberdinak aplikatuko dira eta deskargatzeko esteka orrian erakutsiko dira.\nSendfiles.online-ren webguneko materialak oinarrian ematen dira. Sendfiles.online-k ez du inolako bermerik, adierazpenik edo inpliziturik ematen, eta ez du baztertzen eta ezeztatzen ditu beste berme guztiak, mugarik gabe, inplikatutako bermeak edo baldintzak\nGainera, Sendfiles.online-k ez du inolako adierazpenik eman edo bere webguneko materialak erabiltzearen zehaztasunari, litekeen emaitzei edo fidagarritasunari buruz edo beste material batzuekin erlazionatuta edo gune honetara estekatutako guneetan.\nInolaz ere, Sendfiles.online edo bere hornitzaileak ez dira inolako erantzukizunik izango (Sendfiles.o-n materialak erabiltzearen edo ezintasunaren ondorioz sortutako datuak edo irabaziak galtzeagatik, edo negozioen etenagatik).\n6. Materialen zehaztasuna\nSendfiles.online-ren webgunean agertzen diren materialek akats teknikoak, tipografikoak edo fotografikoak izan ditzakete. Sendfiles.online-k ez du ziurtatzen bere webguneko materialik zehatza, osoa edo gaurkotasuna denik. Sendfiles.online m\nSendfiles.online-k ez du bere webgunearekin lotutako gune guztiak berrikusi eta ez da estekatutako gune honetako edukien erantzule. Inolako estekarik ez egoteak ez du Gunearen Sendfiles.online-k oniritzia ematen. Estekatutako webguneen edozein erabilera\nSendfiles.online-k edozein unetan berrikusi ditzake zerbitzuko baldintza hauek bere webgunerako. Webgune hau erabiliz gero, zerbitzuko baldintza hauen bertsioarekin lotuko zarela onartzen ari zara.\n9. Zuzenbide arautzailea\n© 2021 Sendfiles.online v1.15 | 75,267 2020tik bidalitako fitxategiak


Martxoaren 10ean hasiko da liburu-trailer ikastaroa Zornotzan — Gaztezulo\nMartxoaren 10ean hasiko da liburu-trailer ikastaroa Zornotzan\nMartxoaren 10ean hasiko da liburu-trailer ikastaroa Zornotzan https://www.gaztezulo.eus/albisteak/martxoaren-10ean-hasiko-da--liburutrailer-ikastaroa-zornotzan https://www.gaztezulo.eus/albisteak/martxoaren-10ean-hasiko-da--liburutrailer-ikastaroa-zornotzan/@@download/image/6405_liburu_tai_1393503652.jpg\nEmakumeen Askapenerako Nazioarteko Egunaren harira Amorebieta-Etxanoko Liburutegiak, Berdintasun sailarekin elkarlanean, liburu-trailer ikastaroa antolatu du. Lara Izagirre zinemagile zornotzarrak zuzenduko du eta martxoaren 5era bitarte zabalik da izena emateko epea.\nGuztira zortzi saiok osatuko dute Liburu-Trailer Ikastaroaren egitaraua Euskal Herriko zortzi herrietako talde desberdinekin. Lehendabizikoa, martxoaren 10ean izango da 18:00etatik 20:30etara Zornotzako Zentroan eta ondorengoak zehazteke daude oraindik.\nEmakumeentzat zuzenduta literatura eta zinema uztartzea da Amorebieta-Etxanoko Liburutegiak antolatzen duen ikastaroaren helburu nagusia eta horretarako, 'Historias del 8 de marzo' liburuan oinarrituta, sentimendu eta kontzeptu garrantzitsuenak irudietara pasatzea izango da partaideen erronka nagusia. Zortzi herritan zortzi ipuin desberidn sortuko dituzte gidoi, zuzendaritza eta edizio lanak uztartuta.\nIkastaroaren azken fasea, azkenik, 2015eko martxoaren 8an izango da, orduan proiektatuko baitituzte saioetan sortuko dituzten 8 lanak. Aukera hau galdu nahi ez baduzu martxoaren 5era bitarte duzu ikastaroan izena emateko epea 10 euro bakarrik ordainduta.


Antibiotikoak: patogenoen erresistentzia handitzen du animalietan | Consumer\nAntibiotikoak: patogenoen erresistentzia handitzen du animalietan\nNeurri koordinatuek eragotzi egingo lukete animalietan patogenoen kontrako antibiotikoek eraginkortasuna galtzea\nEgilea: Natàlia Gimferrer Morató 2011-ko azaroak 30\nGizentzeko animaliak hazteko, produktu farmakologiko ugari erabiltzen dira, patogenoak saihesteko edo gaixotasunak sendatzeko. Substantzia horiek hondakinak utz ditzakete animalietan, eta elikagaietara pasatuko lirateke, bai jatorrizko forman, bai edozein metabolitotan. Baina, batzuetan, ezinbestekoa da helburu terapeutiko bakar gisa erabiltzea. Sendagaia hartzea arriskutsua da, patogenoek antibiotikoekiko erresistentzia izan baitezakete batzuetan. Hori arazo bat da kontsumitzailearen segurtasunerako.\nFrogatuta dago antibiotikoen hondarrak hauteman direla haragian, arrautzetan, eztian edo beste produktu batzuetan, animalien hazkuntzan eta garapenean erabiltzearen ondorioz. Europako Batasuneko Gaixotasunak Prebenitu eta Kontrolatzeko Zentroak (ECDC) ohartarazi du antibiotikoekiko erresistentzia handitu egin dela, E. coli bakterioen bidez (elikagaiek transmititzen duten bakterio arruntenetako bat).\nFuntsezkoa da animalietan botika-hondakinak zaintzea, geroko elikagaietan segurtasuna bermatzeko eta elikagaiek kontsumitzailearengana iritsi eta osasunean ondorio kaltegarriak izan ez ditzaten. Azaroaren 18an egin zen Antibiotikoei buruzko Kontzientziazioaren Europako Eguna zela eta, ECDCk txosten bat argitaratu du, elikagaietako bakterio ohikoenetako batzuen erresistentzia gero eta handiagoa erakusten duena. Hori saihesteko, berariazko neurriak hartu dira.\nErabilera egokia sustatzea\nECDCk antibiotikoak egoki erabiltzearen alde egiten du, bakterio-erresistentziako arazoak saihesteko\nAdituek ezarritako eta proposatutako ekintzen artean, antibiotikoen erabilera egokia sustatzea nabarmentzen da. Gainera, patogenoek eragindako infekzio edo kutsadurei aurrea hartzearen alde egiten da, eta erabiltzen diren antibiotikoen ordezko aukerak garatzearen alde. Arazo horren kasu berrienetako bat E.coli bakterioaren erresistentzia da. Horren ondorioz, hainbat pertsona hil ziren aurreko udaberrian Alemanian gertatutako agerraldi batean. Hala ere, txostenak bermatzen du beste bakterio batzuen (Estafilococo aureus, esaterako) erresistentzia ere gutxitu egin dela, eta horrek infekzioak eragiten ditu larruazalean eta mukosetan.\nECDCko adituek azpimarratzen dute neurri koordinatuak hartu behar direla, patogenoen aurkako borrokan antibiotikoek duten eraginkortasunak eraginkortasuna gal ez dezan. Eta ez arlo horretan bakarrik, giza medikuntzaren sektorean ere antibiotiko gehiegi erabiltzea ere kezkagarria baita. Beraz, hau proposatzen da:\nAnimaliei tratamendu antibiotikoa eman behar zaien utzikeriengatiko kutsadurak saihestea.\nKontrol gehiago egitea EBko patenteek baino kalitate gutxiago eskatzen duten herrialdeetatik inportatutako produktuetan (eztia edo Asiako jatorriko ganbak).\nAnimaliei antibiotikoak emateari eta sendatzeko ez diren antibiotikoak erabiltzeari buruzko legeria zehatzagoa eta gogorragoa aplikatzea.\nKontsumorako animalia guztientzat “osasun txartela” orokortzea, emandako botikak, data eta dosia biltzen dituen agiria, gaur egun behiarekin bakarrik egiten dena.\nEBk ezarritako kontrolen funtzionamendu egokia aldian-aldian egiaztatzea.\nAbeltzaintza ekologikoa, irtenbidea?\nElikadura ekologikoak goranzko joera du mundu osoko kontsumitzaileen artean. Abeltzaintzari dagokionez, helburu nagusia animalien ongizatea eta ingurumenaren babesa da, antibiotikoen erabilera prebenitzeko faktore gisa. Eremu geografiko bakoitzeko arraza autoktonoekin egiten da, eta, beraz, baliabide gutxiago behar dira. Gehiegizko artzaintza ekiditen da, eta oso gutxitan izaten dira gaixotasunak animalietan, kalitate eta elikadura-segurtasun handiko produktuekin.\nAnimaliak alezko, lastozko edo belarrezko laboreen bidez elikatzen dira ustiategietako baliabideez, aske hazten dira eta, 1804/99 (EE) Erregelamenduan ezarritakoaren arabera, ez dago baimenduta antibiotikoak erabiltzea haiek tratatzeko, ez eta edozein substantzia kimikok ere. Animalia hauek jasotzen duten tratamendua homeopatikoa izaten da eta, oso kasu zehatzetan eta tipifikatuetan soilik bada ere, bestelako tratamendu oldarkorragoak ematen dira. Animaliak modu prebentiboan zaintzen dira, eta, batez ere, tratamendu antibiotikoa, lasaigarria edo hormonala ematea saihesten da.\nANTIBIOTIKOEN ZEHARKAKO KONTSUMOAREKIN LOTUTAKO ARRISKUAK\nAntibiotikoekin tratatutako animalien kontsumoaren arazo nagusietako bat populazio sentikorrenari eragiten dioten erreakzio alergikoak dira. Antibiotiko-talde batzuk erreakzio alergikoak eragiteko gai dira; kasu gehienetan, ez dira oso larriak izaten, baina noizbehinka izan daitezke. Antibiotikoen kontsumoarekin lotutako beste arazo bat ondorio toxikologikoak dira, eta oso zaila da horiek detektatzea, gizakien eta animalien organismoan hondakin kimikoen kontzentrazio txikia baitago. Antibiotiko motaren arabera, hondakin toxikoak hainbat faktoreren arabera aldatzen dira. Kloranfenikolean, toxikotasuna oso erraza da, eta horregatik debekatu da zenbait herrialdetan erabiltzea.\nBeste arazo bat bakterio-erresistentzia da, hainbat arrazoirengatik gerta daitekeena. Nekazaritzarako eta Elikadurarako Nazio Batuen Erakundearen arabera (FAO), larrialdia mugatu eta ondorioak arindu behar dira. Adituek ez dituzte azpimarratzen kontsumo-haragiak izan ditzakeen antibiotikoen hondakinak, animalien bakterio-erresistentziaren garapena baizik. Horrek bakterio erresistente horiek kontsumitzailearengana eramatea eragin dezake, eta, orduan, osasun-arazo larriak eragin.\nabere antibiotikoak bakterio erresistentzia patógenos-eu


Zubillagako suhiltzaileak Txaeta kalera bertaratu ziren abisu batera\nAtzo, 21:30ak aldera, Txaeta kaleko bizilagunek suhiltzaileei deitu zieten erre-usaina zegoelako. Zubillagako suhiltzaileak eta udaltzainak berehala bertaratu ziren, baina bisua susto...\nKaleak jendez bete dira inauteriko desfilea ikusteko\nAurten 30 bat talde hartu dute, kolorez eta musikaz giroa alaituz. Pregoiaren ostean, ohiturarekin jarraituz inauteriko desfilea egin...\nTxirrindulari bat erori da gaur goizean\nGoiru Kalean Trafiko istripua izan da gaur goizean. Bertan, Polo Garaia ondoan, txirrindulari bat erori da. Bertaraino larrialdi zerbitzuak hurbildu dira eta...\nAlbisteakMondraberri - 2020-05-13 0\nMaskarak egiteko 3 makina gehiago “datorren astean” iritsiko dira\nMondragon Taldeko Bexen Medicalen oraingo 3 makinei 3 gehiago gehituko zaizkie. "Horrek gure ekoizpena bikoiztu egingo du" adierazi dute kooperatibatik. Maskara horiek...


Berria.eus - Sare morea zabaltzen\nOsteguna, 2014ko abuztuak 28 - 05:04 Harian\nBilgune Feminista. Hamargarren urteurrena\nSare morea zabaltzen\nBilgune Feminista sortzeko manifestua aurkeztu zutela hamar urte bete dira gaur. Taldean ibilitako lau emakume elkartu ditu BERRIAk, erakundearen sorrerari, bilakaerari eta etorkizunari buruz eztabaidatzeko.\nBi belaunaldi feminista\nHerriko enpresarik garrantzitsuenak ez zuen emakumerik kontratatzen, eta horren harira zerbait egin nahi genuen�. Saioa Iraola Leitzakoa da (Nafarroa): �Oso herri tradizionala�. Hain zuzen, bazterketak hurbildu zuen feminismora. �Uda heltzen zen, eta herriko mutil gazte guztiek enpresa hartan lan egiten zuten; han hiru hilabetean irabazten zutenarekin, ikasturte osoa ordaintzen zuten. Guk, berriz, adinekoak eta umeak zaintzen lan egin behar genuen, edo tabernetan�. Lelo feministak dioenez, arlo pertsonaletik eremu politikora pasatu zen, ezinbestean: Bilgune Feministarekin harremanetan jarri, Leitzaldean taldea sortu, eta salatu zuten Sarriopapel y Celulosa enpresak emakumeen eskubideak urratzen zituela. Borroka hori oso esanguratsua da Izaskun Guarrotxenarentzat, Bilgune Feministaren garapena erakusten duelako: �Bilgunea egitasmo nazional bat da, baina herrietan dinamika sozialak sortzea ere lortu du. Sarriopapelekin egindakoa oso garrantzitsua da ikuspegi nazionaletik, herri hobe bat eraikitzea duelako helburu�. Izan ere, taldeak Euskal Herri parekide bat du xede. Euskal feministak batzeko jaio zen gaur dela hamar urte. Hain justu ere, Leitzan 2001eko abenduan egindako topaketetan antzeman zuten halako erakunde baten beharra. �Ikusi genuen emakume feminista asko zegoela hainbat esparrutan lan egiten, baina ez geneukala topagune bat, dinamika bat�, gogoratu du Guarrotxenak.Sarea sortu zuten. Miren Arangurenek aitortu du kostatu egin zitzaiela ulertzea eta aplikatzea filosofia hark zekarren funtzionamendua, baina, haren ustez, militantzia eredua da hamar urteotako lorpen handienetako bat: �Bilguneko talde batean pertsona batzuk egon arren, Bilgunea hori baino gehiago da: inguru honetan feminismoan diharduten emakume horiek guztiak dira gure oinarria�. Eredu horrek emaitza onak izan dituela egiaztatu zuten martxo hasieran, hamargarren urteurrenaren harira berriro Leitzan egindako topaketetan. �Etorri zirenen batez besteko adina 25 eta 35 urte artekoa izan zen; hau da, mugimendu sozial askotan desagertzen den lehen emakumeen belaunaldia�.Hiru lehentasun abiapuntuan2002ko apirilaren 20an aurkeztu zuten Euskal Herriko Bilgune Feminista, Donostian, Berdintasunean oinarritutako Euskal Herria sortzera goaz agiria abiapuntu hartuta. Hor, hiru lehentasun ezarri zituen: emakumeen bizi- baldintzak hobetzea, bereizketa hierarkikoa gainditzea eta bereizketaren ondorioak zabaltzea. Hasierako ariketa oso ondo egin zuten sortzaileek, Arangurenen hitzetan: �Planteamendu hura baliagarria izan zitekeen egungo egoeran ere, eta, era berean, oinarri haiek garapen handi baterako aukera eman zuten. Lehentasunak eta lan esparru nagusiak oso ondo markatu ziren�. Larraitz Ugarte sorrerako talde hartan izan zen, eta, azaldu duenez, feminismoaren zeharkakotasuna zuen ardatz manifestuak, eta horren arabera detektatu zituzten eragin eremuak: �Erakundeak gogoeta ekarri zuen herri honen eraikuntza nazionalari feminismotik egin beharreko ekarpenaren inguruan�. Gipuzkoako Foru Aldundiko bozeramailea da Ugarte gaur egun.Hasierako helburu haiek ere aldatu dira, Bilgunearen bilakaerak zein abaguneak behartuta. Nazio eraikuntza bideratzeko mugimendu feministarekin egin asmo zuten aliantzaz mintzatu da Guarrotxena: �Amesten genuen aliantza estrategiko haren ideia aldatu da, mugimendu feministan bertan interes ezberdinak ditugulako. Orain argi dugu aliantza hori agian ez dela hain estrategikoa, dinamikoagoa baizik�. Orduan, nola lor daiteke Bilgune Feministak aldarrikatzen duen Euskal Herri parekide hori? �Euskal Herriaren eraikuntzan, oinarrietan feminismoa jarri dugu, praktika batzuen bidez�, erantzun du Iraolak. Gizarte eredu bidezkoago bat erdiesteko prozesuan, bost esparru estrategiko identifikatuak ditu Bilgunek: hezkuntza, sozioekonomia, hedabideak, politika instituzionala eta kultura. �Pixkanaka, arlo bakoitzean proiektuak bideratuz joan gara, eremu bakoitzean eragiteko tresnak sortuz�. Hala, taldea aitzindari izan da, adibidez, hizkuntza ez-sexista erabiltzeko estilo liburu bat euskaraz lantzen, arte feministari buruzko eztabaida Emakumeok Plazara egitasmoaren bidez proposatzen, festetan andreen parte hartzea indartzen eta autodefentsa feministaren aukera aldarrikatzen emakumeen kontrako indarkeriaren aurka.�Bilgunek lan ideologiko handia egin du feminismoak herri honetan izan behar duen rolaren gainean�, laburtu du Ugartek. Erantsi du erakunde �sendoa� dela, eremu politikoan eragiteko gaitasuna �sobera� erakutsi duena: �Taldea sortu zenean, mugimendu feminista atomizatuta zegoen; ezberdintasun ideologiko handiak zeuden. Harrezkero, esan daiteke asko aurreratu dela ezberdintasunon gainetik elkarlana bultzatzen eta feminismoari mugimendu izaera ematen�. Horren seinaletzat jo dute, besteak beste, Emakumeen Mundu Martxaren inguruan sortutako plataforma, eta abortatzeko eskubidea aldarrikatzeko antolatutako dinamika nazionala. Bestelako eredua zabaltzenArangurenek nabarmendu du elkarlan hori mugimendu feministaz harago doala: �Patriarkatua badela aitortzea urrun dago oraindik, jende askok ez duelako onartzen sistema horretan bizi garenik, baina uste dut Euskal Herrian lortu dugula eragile politiko eta sozial gehienek onartzea�. Alternatiba feminista mahai gainean jartzeko bidea eman die horrek, �herri honetan zein zapalkuntza dagoen esaten dugunean gure ereduak nolakoa izan behar duen adierazten dugulako�. Aurtengo martxoaren 8ko leloa ildo horretan doa: Euskal Herriaren aldaketa, ezinbestean feminista. �Jendarteak, egoerak eta eboluzioak eman digute zilegitasuna hori baieztatzeko. Euskal Herria feminista izango da, edo ez du izango etorkizunik herri aske gisa�, azaldu du Arangurenek. Horrela, berretsi du feminismoa beharrezkoa dela: �Zapalkuntzarik gabeko herri bat eraiki nahi baduzu, ezin duzu biztanleriaren erdia zapalduta eduki�. Euskal Herriko Emakumeen Eskubideen Karta gogorarazi du Guarrotxenak, 2007an Emakumeen Mundu Martxarako Plataformak aurkeztutako agiria, eta argudiatu errotiko aldaketa horrek feminista izan behar duela: �Gure jendartea balio feministetan oinarri dadin nahi dugu, eta kartan hiru balio ezarri genituen, benetako bakea eta justizia soziala ekarriko dutelakoan: elkartasuna, askatasuna eta berdintasuna�. Prozesu horretan, feminismoak akuilu lana egin behar duela sinetsita dago Ugarte: �Eragile izan behar du, sostengu ideologikoa eman; herri mugimendu, instituzio, alderdi, enpresa eta edozein eremutan egiten den lanari izaera feminista txertatu�.Eta horretan dabil Bilgune Feminista. Esaterako, Gernikako Akordioaren sinatzaileetako bat da. Euskal Herriko gatazka politikoan ikuspegi feminista txertatu beharraz jardun da Guarrotxena: �Emakumeon zapalkuntzak ere aitorpen politikoa behar du. Hori da gure lehentasuna, eta horrekin joaten gara beste egitasmoetara. Gernikako Akordioa sinatu dugu, eta gure elementuak sartu ditugu�. Dena den, nazio eraikuntza eta feminismoa uztartu izana kritika iturri izan da, feminista baino abertzaleago izatea leporatu baitiete Bilgunekoei. Arangurenek dio jauzi bat egon dela Egizan taldearekin alderatuta: �Uste dut eztabaida hori gainditu dugula, ez bi borrokak orekatu ditugulako, baizik eta toki batetik egin dugulako borroka: zapalkuntza hirukoitz baten interpretaziotik, eta Euskal Herri feminista bat eraikitzeko helburutik�. Erantsi du zaila dela bata eta bestea bereiztea: �Apustu horretan, ezin ditugu albo batera utzi herri honen aldaketa politiko eta sozialerako beste egitasmoak�. Hamaika egiteraKideek argi dute feminismoa dela taldearen �esparru naturala�. Hamar urteon ondoren, hamaika betetzeko asmotan, etorkizuneko erronken zerrenda luze bat dute. Berdintasun faltsuaren ideia haustea da lehentasunetako bat, eta, horretarako, Arangurenek ezinbestekotzat jo du andre gazteekin lan egitea, �orain artekoa ez galtzeko, belaunaldi berrien kontzientziazioan ia hutsetik hasten delako feminismoa beti�.Munduaren beste erdia ere aipatu du, emakumeek azken 40 urtean eginiko aldaketen ostean gizonezkoen txanda delakoan. Baina argi du borroka feministaren subjektuak emakumezko izan behar duela aurrerantzean ere: �Subjektu aktiboak sortu nahi ditugu, zapalduaren kontzientziak ematen duen indarrarekin�. Bi belaunaldi feminista\nIzaskun GuarrotxenaBilbo, 1975• Nor da? Bilgune Feministan izan da hasieratik, eta erakundeko kide ezaguna izan da hainbat urtez. Iaz utzi zion bozeramaile izateari; egun, hezikidetzaren eremutik jorratzen ari da feminismoa.• Bilgunean izaniko momentu bat. �2008ko apirilean egin genituen jardunaldi feministen oroitzapen polita daukat. Oso garrantzitsuak izan ziren; hamalau urte pasatu ondoren, Euskal Herriko mugimendu feminista osoa biltzea lortu genuen berriro. Oso hunkigarria izan zen Portugaletera 1.500 emakume joatea. Bi urteko lanaren ondorio izan ziren jardunaldi haiek, eta, han, lortu genuen eztabaida batzuk sortzea eta elkarrekin bide bat egitea. Hala ere, jardunaldien ondoren ikusi dugunez, ez dugu jakin han bildutako indar guztia saretzen eta hainbat egitasmo denok batera aurrera eramaten�.Miren ArangurenIru�ea, 1981• Nor da? Gazte mugimendutik feminismora pasatu zen, Bilgune Feminista sortu eta gutxira. Guarrotxenaren lekukoa hartuta, erakundearen bozeramaile dihardu egun.• Bilgunean izaniko momentu bat. �Zaila egiten zait momentu bakar bat aukeratzea, asko izan baititugu Bilgune Feminista osatu dugun familia ugari eta plural honetan. Aniztasun hori Nafarroan ezagutu nuen: pare bat lagun zeuden hasieran, eta, pixkanaka, feminista askorekin harremanetan jartzen hasi ginen; taldetxoak osatu genituen Iru�errian, Sakanan, Lizarran, Tafallan eta, geroago, Leitzan. Adin, kezka, errealitate eta tradizio militanteei dagokienez, erabat ezberdinak ziren denak. Etxe berean hain askotariko emakumeek tokia izateak asko aberastu du Bilgune Feminista. Altxor kutun bilakatu da haiekin lanean ikasi dudana�.Larraitz UgarteO�ati (Gipuzkoa), 1976• Nor da? Bilgune Feminista sortzeko prozesuan parte hartu zuen. Besteak beste, Zuzenbidean doktorea da, eta EHUn irakasle jardun zuen iazko maiatzera arte. Ordutik, Gipuzkoako Foru Aldundiko Bide Azpiegituretako eta Mugikortasuneko diputatua da. • Bilgunean izaniko momentu bat. �Amatasun ereduarekin izan dudan kritikotasunaren ondoren haurdun nengoela jakinarazi nuenekoa gogoratzen dut bereziki: haiek barreak egin genituenak! Hala ere, nire jarrera kritikoari eusten diot, eta dudarik ez dut amatasun kontziente hori Bilgune Feministaren ekarpen bat izan dela. Hor aritzea oso esperientzia polita izan zen niretzat afektiboki, eta oso aberasgarria intelektualki. Oso eskertuta nago, bizitzako esparruetan irizpide feministekin ibiltzen lagundu didalako Bilgunek�.Saioa IraolaLeitza (Nafarroa), 1987• Nor da? Kazetaritza ikasketak amaitu eta gutxira hasi zen Bilgune Feministako talde nazionalean parte hartzen.• Bilgunean izaniko momentu bat. �Iazko maiatzaren bukaeran, nire herriko 30 emakumerekin batera, 30 urte baino gehiagoz sartzen utzi ez digun herriko enpresara joan nintzen, Sarriopapelera, 50-60 emakumeren curriculumak bilduta. Poza, urduritasuna, gogoa, egonezina… Urteetan, barneratuta eduki genuen herrian bigarren sektorean enplegu bat edukitzeko ezina eta debekua; gero, erreal ikusi genuen eskualdeko askotariko emakumeok hauspoa ematea gure eskubideak errespetatzeko aldarriari, herri ekintza feminista batetik abiatuta. Ikaragarria izan zen une hura, 1998tik erronka bat izan zelako, eta gogorra izan delako herrian hain onartuta zegoen bereizkeriaz kontzientziatzea�.


Nola irakatsi haurrei poesia idazten | Amak Gaur\nToñy Torres | 14/06/2021 20:00 | Ikastea\nHaurrei poesia idazten irakastea modu bikaina da sentimenduak adierazten laguntzeko, literaturarekin lehen kontaktua izateaz gain, hiztegia zabaltzeko modu bikaina izateaz gain. Poesia irakurketa laburra da, gainera dibertigarria, erritmo aldaketak dituelako eta atseginagoa izanda, erakargarriagoa bihurtzen da txikientzat. Beraz, poesia ezagutzea urrats handia da haurrentzat.\nIrakurketa hobetzen laguntzeaz gain, poesia idazten ikasteak sormena eta irudimena garatuko ditu. Ikus dezakezunez, haurrek poesia ikastea abantaila da, beraz, haurrei poesia idazten irakatsi nahi badiezu, ez galdu jarraian uzten dizkizugun aholkuak.\n1 Poesia irakasteko trikimailuak\n2 Jolasaren bidez ikasi\nPoesia irakasteko trikimailuak\nPoesia erromantizismoa baino askoz gehiago da, errima da, dibertigarria da, erritmoa eta erritmo aldaketak dira, laburbilduz, sormen laburreko eztanda da. Bertsoek nahitaez errima egin behar ez duten arren, hala da erakargarriagoa haurrentzat, hitzak errimatzea oso dibertigarria delako. Hauxe da haurrei poesia idazten irakasteko erabili beharko zenukeen lehenengo gauza.\nErrimatzen irakasteaz gain, trikimailu hauek erabil ditzakezu:\nOlerki bat eraldatu: Haurrek poesia idazten ikasteko jarduera azkarra eta dibertigarria da. Haur-errima bat aukeratu behar duzu, laburra eta eraldatzeko erraza. Haurrek bilatu egin behar dute hitzak jatorrizko bertsoa ordezkatzeko.\nSinonimoak eta antonimoak: Une ezin hobea da sinonimoak eta antonimoak sartzeko, lehendik ezagutzen ez badituzu. Hitz hauek errima dibertigarriak sortzeko erabiltzen dira, honekin haurrek primeran pasatuko dute.\nSortu elkarren artean errimatzen duten hitzen zerrenda. Horrela lagunduko diezu hasieranDagoeneko dituzten hitzekin esaldiak osatu beharko dituzte. Apurka-apurka bertsoak asmatu eta sortzearen dibertsioa ezagutuko dute eta beraiek hitz berriak ikasi eta txertatuko dituzte.\nErabili asmakizunak eta haur-errimak. Igarkizunak errimak dituzte, haurrek topatzeko ezkutuko sekretuak, eta oso aproposak dira familia arratsalde dibertigarri baterako. Esteka honetan aurkituko duzu Haurrentzako 15 igarkizun erraz, oso erabilgarria haurrei poesia idazten irakasteko.\nErrimatzen ikasi. Hitz askok elkarren artean errimatzen dute, baina guztiek ez dute adostasunik. Irakatsi haurrei ondo moldatzen diren hitzak, zentzuzkoak direnak, errimatzen. Hau ere kontzentrazio ariketa bikaina da, hitz egokiak aurkitzeko borroka egin beharko duzulako.\nHiztegia erabiltzen irakatsi. Teknologia berriek ia erabiltzen ez duten zerbait, baina ikasteko oso baliagarria dena. Etxean hiztegia izatea da hitzak aurkitu, aberastu eta landu modu berezi eta berezian.\nJolasaren bidez ikasi\nHaurrek jolasaren bidez ikasi behar dute, guk proposatzen dugun hau bezalako dibertigarriak diren jardueren bidez. Poesia idazten ikastea ondo idazten ikasteko lehen urratsa da, hitz, esamolde zuzenak erabiliz, puntuazio zeinuak eta hiztegia zabaltzeko. Gainera, poesia esaldiak modu egokian eraikitzen ikasteko modu ezin hobea da, eta horrek lagunduko die haurrei ama hizkuntza modu guztietan garatzen.\nHaurrek motibazioa izan dezaten, jarduera joko gisa ikusi behar dute, ondo pasatzeko eta etxean denbora pasatzeko modu bat. Ospatu esaldi bakoitza haiekin, barre egin errima dibertigarriak ateratzen dituztenean eta animatu zapuzten direnean, ez bait da ondo ateratzen. Ez da ikasgaia, ez da eskolara ekarri behar duten zerbait. Buruz da dibertigarria izateaz gain, ikasteko ere ona den jolasa haurrentzat\nPoesia irakurtzen ere irakats diezaiekezu, modu bikaina delako esaldiak irakurtzen, puntuazio markak eta intonazioa identifikatzen ikasteko modu bakoitzean. Egin proba eta harrituta geratuko zara. agian, poeta txiki hasiberri bat duzu etxean.\nArtikuluaren bide osoa: Amak Gaur » Garapenerako » Ikastea » Nola irakatsi haurrei poesia idazten\nNire seme-alaba helduek ez dute hitz egiten


Ezjakintasunaren kartografia #225 - Zientzia Kaiera\nEzjakintasunaren kartografia #225\nZer egiten du garunak entzuten ari den bitartean erantzuna prestatzeko? Nicola Molinaroren Brain mechanisms beneath prediction during speech perception\nEredu estandarra oso itsusia da. Benetan itsusia. Harritzera arte eraginkorra, gizadiaren lorpen handia, bai, baina estetikoki beldurgarria. Eta, hala ere, badira bere garaian Einstein edo Dirac bezala, matematiken dotoretasun eta edertasuna egi fisikoa lotzen dutela pentsatzen duten fisikariak. Jesús Zamora Bonilla: Has theoretical physics become a sleeping beauty?\nAndui patogenoko bakteriak pilien bidez atxikitzen dira ehunetara. DIPCkoek “ile” hauetako egitura argitu dute indar atomikoko mikroskopioa erabilita. Infekzioei aurre egiteko antibiotikoei bide alternatiboa eskain dezake honek The mechanochemistry of E. coli type 1 pilus\nArgitalpen-data: 2018/07/21 · Atala: Dibulgazioa, Ezjakintasunaren kartografia\nEzjakintasunaren kartografia #203\nDisruptore endokrinoa, oreka hormonalean eragiteko gai den substantzia da bisfenol-A (BPA). Haurdunaldian zehar esposizioak diabetesaren antzeko sintomatologia eragin lezake, bai […]\nEzjakintasunaren kartografia #201\nXehetasun maila ikaragarrira heltzen da mintz errezeptoreen analisi estrukturala: maila atomikora. NuRCaMein-ek azaltzen du Structure matters in the androgen receptor […]\nEzjakintasunaren kartografia #73\nMapping Ignorance blogean hainbat artikulu interesgarri argitaratu dira. Hona hemen asteon plazaratu diren artikuluen laburpena. Mantenugai batzuen eskasiak osasunean eragin […]


Karbono zuntz lehorrezko konpositeen fabrikazioan ikertzeko zelula - Basque industry\nKarbono zuntz lehorrezko konpositeen fabrikazioan ikertzeko zelula\nZuntz ehun lehorretatik abiatuta konpositeak era aurreratuan fabrikatzeko prozesuko ikerketarako zelula. Ultrasoinu bidezko ebaketa eta spot welding prozesuak ikertzeko bankuak ditu, aurreformaketarako ekipoak, Hot Drape Formingerakoak, eta molde unibertsalaren bidezko aurreformaketarako prototipo automatizatua. Era berean, bide likidoz moldekatzeko prozesuak garatzeko beharrezkoak diren ekipoak (ponpak, tresneriak, berotzeko ekipoak) eta infusio aldaera guztiak eta resin transfer moldinga (RTM) egitekoak beharrezkoak direnak. Zelulak ahalmen handia dauka ikertutako prozesuak monitorizatzeko, eta gai da denbora errealean indarrak, tenperaturak eta lehortze graduak kontrolatzeko, propietate dielektrikoen analisiaren bitartez (DEA). Azkenik, zelula honek aukera ematen du bukaerako konpositea ezaugarritzeko, porositateari eta zuntz edukiari dagokienez. Porositatearen ezaugarria ateratzeko ultrasoinuzko teknologiak erabiltzen ditu eta zuntz edukiarena, berriz, digestio azidoaren edota pirolisiaren bitartez.\nComposite Integrationen Resin transfer Moldingeko ekipoa (RTM). +\nComposite Integrationen Resin transfer Moldingeko ekipoa (RTM).\nHot Drape Formingeko ekipoa. +\nHot Drape Formingeko ekipoa. (gehienez 3000mm-ko luzera, 1300mm-ko zabalera, eta 350mm-ko altuera). 200ºC-ko tenperaturan ere egiten diren prozesuetan ikertzeko ahalmena.\nNDT Ekipamendua +\nUT ikuskapenerako tresnak: elementu bakarreko transduktoreak eta Phased Array transduktoreak, Olympus Focus PX eskuratzeko sistema. Korronte induzituak, Olympus Omniscan NX eskuratzeko sistemak.\nUltrasoinu bidez ebakitzeko ekipoa (1600 mm-ra arteko zabalera, eta luzera mugagabea) +\nBinder edo velo-dun karbono lehor ehunak, gaur egun aeronautika sektorean gehien erabiltzen direnak puntuka soldatuak izan daitezke presio eta bibrazio ultrasonikoa aplikatuz “velo-a edo blinder-a” urtuz. Tresneria hau prozesu hau parametrizatzeko gai da, honela lay up automatikoko kabezaletan mota honetako gailua txertatu ahal izateko.\nZurrungailuak molde unibertsalaren bitartez automatikoki aurreformatzeko ekipoa (1500 x 150mm) +\nZurrungailuak molde unibertsalaren bitartez automatikoki aurreformatzeko ekipoa (1500 x 150mm)\nBide likidoz moldekatzeko prozesuen garapena (Infusioa eta RTM)\nHot Drape Formingeko prozesuetako ikerketa\nKarbono zuntzezko ehunen ultrasoinuen bidezko soldadura lokalerako prozesuen garapena\nZuntz lehorrezko ehunak abiapuntu hartuta konpositezko piezak fabrikatzeko prozesuen garapen osoa\nZurrungailuen aurreformaketarako prozesuetako ikerketa\nHasierako aurreforma eta bukaerako piezaren geometria edukita, bide likidoz moldekatzeko prozesu egokienaren bideragarritasuna aztertzen da eta irtenbide esperimental bat proposatzen da.\nMaterial motak, sekuentzia eta bide likidoz moldekatzeko moldea definitu ondoren, konformazio prozesuaren analisia eta parametrizazioa\nKarbono zuntzezko ehunen ultrasoinuen bidezko soldadura lokalerako prozesuen garapena\tBezeroak definitutako materialak abiapuntu hartuta, soldadura lokaleko prozesuen analisia eta parametrizazioa.\nPieza geometria abiapuntu hartuta, beharrezko materialak eta bukaerako aplikazioa, konformaketa prozesuen bideragarritasuna, bide likidozko moldekatzea eta bukaerako piezaren azken propietateen analisia.\nKontuan izanda zurrungailuaren materialak eta geometria, molde unibertsalaren bitartezko konformazio prozesu berriaren bideragarritasuna aztertzen da.


5 argazki + azalpen testua (16-30 urte) - Araba - Alea.eus\n5 argazki + azalpen testua (16-30 urte)\nErredakzioa 2021-07-14 23:59\nOporklik! lehiaketako kategoria honetan parte hartu ahal izateko 5 argazki eta azalpen testu bat bidali beharko dituzu. Fitxategiak eta parte hartzeko gainontzeko datuak honako galdetegian aurkituko dituzu.\nPARTE HARTU: 5 argazki + azalpen testua (16-30 urte bitartean)\nZalantzarik edo informazio osagarririk behar baduzu, gogoratu lehiaketaren oinarriak atalean daukazula informazio zehatz guztia eskura.\nHorrez gain, lehiaketa abian den bitartean, bidaltzen dituzuen argazki sortak atal honetan ikusgai izango dituzue.\nPello Muruetagoiena Gondra - Datorren urtera begira\nBehin, gure arbasoek egin bezala, urte osoa egoten gara egutegia behatzen, zeruari begira, udako egun lasaiak noiz helduko itxaroten. Erlojuaren pisuak bere lana egiten du, eta betiko legez, uztaila ate joka etortzen zaigu. Gure baserritarrentzat, soroa ereiteko momentua izan ohi da; bedar txarrak kendu eta amalurrak emandako fruituak jasotzekoa. Opor egunak, zoritxarrez, etorri bezain laster juan ohi dira; beste urte betez, udak, bere atean ixten ditu. Hala ere, errekan mareari jarraituz arrainek egiten duten antzera, zain egotea besterik ez zaigu gelditzen; datorren urteko uda, pentsa baino hurbilago dugulako, lagunok.\nEstibaliz Aguirre Lopez de Munain - Egia ezkutuak\nBiziki maite ditut udako oporretako iragarkietan agertzen diren irudiak. Tenerifek aukera anitz eskeintzen du hara joaten ausartzen denari. Hondartza beltzak, itsaso urdin-gardenak, basamortu loredunak, eta sumendi labak sortutako mendiak. Ikuspegi ezinhobea, artalde baten parte sentitzen hasi nintzen arte, beste lili lehorren artean arruntena. Turismoak bideratuta, guztiok plan berdinak egitera kondenatua.\nLehenengo plana: ilunabar erromantikoa. Guztiok une berezi horren zain egon ginen, ehiztarien antzera, hamaika argazkietan ilunabar hori gorde nahian. Olatuen disdira, eta kaitxorien kantuak ez ziren nahiko izan han geunden guztien arreta lortzeko. Halakoa da errealitatea. Bihotzez maite den bikote bakoitzaren atzean, lagun talde ororen atzean ez dago paisaia idilikorik; jendez gainezka, itotzeraino dagoen harkaitz bolkaniko zapalduak baizik.\nHurrengo egunean, urrunean bere txakurrarekin paseatzen ikusi nuen gizon bat. Harrien gainetik, mendilerroa atzean zeukala, bakar-bakarrik ikusten zen paisaian; antzinako bideojoko horietan bezala, plataformak gainditzen. Nire ingurura begiratu nuen orduan. Antzera, turismoak esplotatu gabeko leku batean nengoen, igerileku natural batzuetan. Esplotatu gabekoak, hantxe flotagiluekin plisti-plasta zeuden hamar ume, musika ozen entzuten eta dantzan zegoen koadrila hiru eta gaua sartu bitartean afaltzen zeuden beste bost familia kenduta; txakur, koltxoneta eta barre algara etengabeak barne.\nGizon bakarti horren konpainiari inbidia nion. Zortzi egunez ibili ginen eguzkipean beste askorekin batera.\nEzingo ginateke munduan bakardade osoan bizi, ez nazazu gaiziki ulertu. Honetan pentsatzen egon nintzen, azken egunean itsasontzi bat hartzeko ordubeteko ilara itxaron bitartean. Gure ondoan zegoen kartel erraldoi baten gainean, ilaran ere kaitxori batzuk zeuden, haien artean barrezka. Bat batean, haize bolada batek bultzatuta hegan hasi ziren, hortzemugarantz. Ilaran bai, gu bezala, baina ez esperoan.\nZenbaterainoko egia izkutatzen da oporretako argazkietan? Gehiegi erakusten dugu, gure sareetan batez ere; besteen aurrean gure bizitzaren atal bat biluztuz; baina ez dugu inoiz pentsatzen, gorputz biluzi horretan zenbat arima, ideia, izate bizi diren. Uretan sartzen garenean, gure buruaren islada mila sortzen direnean bezala.\nLidia Maeso Aragon - Krepuskuluak\nJendetza eta urte kaotiko honetatik ihesi, Kosta Arrokatsuan aurkitu genuen gure leku baketsua udarako. Abuztu erdialdea zen autoa hartu eta abentura hasi genuenean, irrikaz beterik. Ez genuen egun bakar bat ere behar izan bidai osoan gure unerik gustukoena izango zena topatzeko. Krepuskulua. Ilunabarra. Ezin da hitzez ere adierazi momentu magiko horiek suposatu izan diguten zoriontasuna. Berehala ilunabarreko argiak eskainitako une magiko horiek menpeko bilakatu gintuzten. Eta horretan aritu izan gara hain zuzen bidai osoan zehar, ilunabarren bilduma egiten, bai bihotzean bai kamaran.\nEsan bezala, Kosta Arrokatsua miatu izan dugu, iparretik gertuagoko gunetik (Cap de Creus deritzona), hegoaldeko azken puntura arte (Palomera arroka izenekoa). Bidean milaka esperientzia bizi eta izugarri gozatu dugu, baita txoko ezkutuenak ezagutu ere. Kalatik kalara. Herritik herrira. Ilunabarretik ilunabarrera.\nBidean lagun bereziak ere egin ditugu, guk bezala bidaiatzeko pasioa sentitu eta hortaz gozatu dutenak. Eta haiekin ere, hain gertu dugun kostalde zonalde honekin maitemindu gara. Eta itzultzeko gogoak piztu. Ilunabarrero. Abuzturo. Beti.\nIzan ere, bidai berezienak askotan ez dira garestienak izaten. Baizik eta gogoberotasun handienaz egiten direnak. Pertsona berezienekin egiten direnak. Itsasoa egunero sentitzea baimentzen dutenak. Oin-azpiak harea beroarekin erretzea eragiten dutenak.\nEta batez ere, ilunabar magikoak egunero eskaintzen dituztenak. Eta hori baino ez da izan gure aurtengo bidaia, emozio askoren loraketaren ondorio magikoa.


Gipuzkoak ontziak birziklatzeko planta berria izango du Legazpin - Aktualitatea - gipuzkoaingurumena\nGipuzkoak ontziak birziklatzeko planta berria izango du Legazpin\nInstalazio berriek 2.000 t plastikozko poltsa tratatuko dituzte. GHK-k 2.627.000 € inbertitu ditu urtean 25.000 t ontzi tratatzeko gaitasuna duen planta berrian. Instalazio berriek 2.000 t plastikozko poltsa tratatuko dituzte; horrela, poltsa horiek birziklatzeaz gain, horiek botatzeagatik sortutako kutsadura arazoak ekidin ahalko dira. José Ignacio Asensio: “Legazpiko planta berria bezalako azpiegiturei esker, Gipuzkoak aurrera egin, eta birziklatze datuak hobe ditzake".\nGipuzkoako Hondakinen Kontsortzioak ontziak birziklatzeko planta berri bat jarriko du martxan, aurreko instalazioak erabat berritzeko eta 1.000 m2-ko azalera egokitzeko 2.627.000 € inbertitu ondoren. Azken belaunaldiko teknologiaz hornitutako makinariari esker, ekoizpen-ahalmena hirukoiztu eta 1etik 3 t/ordu izatera pasako da; horrek esan nahi du urtean 25.000 t ontzi bereizi eta prestatuko direla ondoren birziklatu ahal izateko. Era berean, prozesuen kalitate eta eraginkortasuna hobetuko da –% 82tik % 88ra– eta jarduerak sortutako galerak eta errefusak murriztu. Planta berriaren ustiapena CESPA eta Campezo enpresek osatutako ABEEari esleitu zaio, 4 urterako, beste bi urtez luzatzeko aukerarekin, eta 5.764.600 euroko zenbatekoarekin, aurreko instalazioak berritzeak sortutako kostuak barne harturik.\nLegazpiko planta berriak mankomunitate hauetan bildutako ontziak tratatuko ditu: Debabarrena, Debagoiena, Urola Erdia, Urola Kosta, Tolosaldea eta Sasieta.Instalazioen ahalmena hobetzeari esker –hirukoiztu egin da–, ontzien bilketak izandako hazkunde handiari erantzun bat eman ahal izango zaio; 2017an, Gipuzkoan jasotako hondakinen % 62,81 osatu zuen, eta, 2018an pasa diren hilabeteetan, % 26ko hazkundea izan du aipatutako eskualdeetan. Legazpiko aurreko instalazioetan iaz tratatutako ontzien bolumena 8.000 tonatik gorakoa izan zen; kantitate horren laurdena, 2.000 t, birziklatu ahal izateko bereizi eta tratatzen diren plastikozko poltsak dira; horrela, hondakin horiek botatzeak sortutako kutsadura-arazo nagusienetako bat ekiditen da.\nAurreko plantan erabilitakoen aldean, hobekuntza teknologiko nagusi hauek txertatu dira, besteak beste: gaitasun handiagoko bi azpiproduktu prentsa; bi optiko berri; linea diseinu berria, birziklatze eta by-passarekin; burdin bereizgailu bat, balistikoko material finen fluxuen gainetik. Horrekin guztiarekin lortu nahi da edukiontzi horira botatako ontziei ahalik eta etekin handiena ateratzea, errefusa murriztea eta errefusa ahalik eta gehien murrizten duen planta bat izatea.\nOntziak bereizi eta tratatzeko makineria berriaz gain, plantako segurtasunean eta lan baldintzetan eragina izango duten hobekuntzak txertatu dira, esaterako: led argiztapena, kamera termikoak, irekitzeko eta ixteko ate berriak, intsonorizazioa eta isolamendua, aldagelak zabaltzea, bulegoak birmoldatzea eta deskarga eremuak zabaltzea.\nPlantak inguruneari loturiko dibulgazio proiektu bat izango du; horrela, edukiontzi horira botatzen diren ontziak birziklatzeko plantan egiten den lana erakutsiko zaie eskoletako ikasleei, material didaktikoen eta zentroetara hurbilduko diren monitoreen bitartez.\nPlanta berriaren proiektuak jarraipena ematen dio 1997an Ingurumeneko Departamentuaren eta Sasieta Mankomunitatearen arteko hitzarmenari esker eraiki zen hasierako plantari. Ontziei eta ontzi hondakinei buruzko 11/99 Legeari erantzun bat ematea izan zuen helburu, eta mota horretako lehen planta izan zen EAEn.


Gonb.: Félix Linares (zine kritikaria eta kazetaria)\nGaldutako bala bat hiri handi baten aldirietan -30. hamarkan-, Humphrey, eta Ray, Nicholas Ray polizia baten heriotza argitzeko epaiketan murgiltzen gaituzte. 40. Hamarkan hedatua zegoen genero beltza eta subgenero judiziala uztartzen duen filma, legez kanpoko bizitza gogorra isladatzen duena. Film honek Nicky Romanoren hitzetan (John Derek) oraindik irauten duen bizi modu baten islada den esaldi bat uzten digu “bizi azkar, gazte hil eta gorpuzki eder bat lagatu”. Filman kontaketa kriminala eta ausnarketa soziala elkartzen dira. Ia 50 urte dituen H. Bogart istoriaren ardatz bilakatzen da, parean Romano, benetan antzezpen lehia ederra.\nKamararen atzean maisutasuna Nicholas Rayren eskutik (Wisconsin - 1911), zein ia nahi gabe epaiketaren parte bilakatzen gaituen. Bere hirugarren filmaren aurrean gaude,\narkitektura, antzerkia eta Elia Kazan laguntzaile izatetik pasa eta gero, zineman finkatzen da. Ibilbide labur eta bizia (16 urte eskas kamararen atzean), 30 titulo eta bitxi handiak. Rayk aztarna utzi zuen.\n2314 SAIOA - 2018/4/3\nKNOCK ON ANY DOOR · AEB · 1949 · 100 min.\nZuz.: Nicholas Ray · G.: John Monks Jr. / Daniel Taradash (Nobela: Willard Motley) · Arg.: Burnett Guffey (Z/B) · M.: George Antheil · Eko.: Columbia Pictures · Akt.: Humphrey Bogart, John Derek, George Macready, Allene Roberts, Candy Toxton, Mickey Knox, Barry Kelley


Getxoko I. Pentatloia irabazi du Mikel Agirre ondarrutarrak - Lea-Artibai eta Mutrikuko Hitza : Lea-Artibai eta Mutrikuko Hitza\nGetxoko I. Pentatloia irabazi du Mikel Agirre ondarrutarrak\nOusmane Drameren aurka lehia bizia eduki ostean 27 minutu eta 40 segundotan amaitu ditu lanak ondarrutarrak. Dramek bost segundo gehiago behar izan ditu bost diziplinak amaitzeko.\nGetxoko I. Pentatloiaren parte hartzaileak. Mikel Agirre, gorrizko agertzen da. Argazkia: Mikel Agirre\nHerri kiroletan aritzen den Mikel Agirre Unamuno ondarrutarrak Getxoko I. Pentatloia irabazi zuen zapatuan [azaroak 9]. Proba lehiatu zuten lau kirolarietatik azkarrena izan zen; 27 minutu eta 40 segundotan amaitu zituen lanak. Bi txandatan banatuta aritu ziren kirolariak. Ondarrutarra eta Ousmane Drame izan ziren lehenengoak indarrak neurtzen, eta Jon Gisasola Zelai V.a eta Unai Ardeo bigarren txandan lehiatu ziren.\nLehiarik handiena Agirre eta Drameren artean egon zen lehen txandan. Biak ala biak txapela irabazteko lehian nor baino nor indartsuago eta azkarrago ibili ziren, baina txapela, azkenean, ondarrutarrak eskuratu zuen bost segundoko aldeagatik. Lehen proban harri jasotzen ibili behar izan zuten eta ostean, giza proban neurtu zituzten indarrak, 400 kiloko harriari tiraka ibili ziren. Jarraian, aizkoran launa enbor moztu zituzten eta txinga eroaten ekin zioten ondoren. Azkenik, hamabost buelta eman behar izan zieten zirkuitu bati korrika. Drame aurretik ipini zen hasieratik, baina aizkorako proban tartea txikitzen hasi zen Agirre. Dramek indarrak galdu ostean, korrika aurrea hartu zion ondarrutarrak.\nBigarren txandan, berriz, Zelai V.a hasieratik ipini zen aurrean, eta Unai Ardeok txapelketa ona egiteko ahalegina egin bazuen ere, ezin izan zuen Zelai harrapatu. Zelaik 29 minutu eta 7 segundotan amaitu zuen proba eta Ardeok, berriz, 35 minutu eta 29 segundotan gelditu zuen kronoa.


Literatur kritikaren dekalogoa — Eibar.ORG | Eibarko peoria\nHemen zaude: Hasiera / Blogak / Volgako Batelariak / Literatur kritikaren dekalogoa\n1.- Egileari nola egin behar zuen esplikatzeko baizik ez da liburu batez hitz egin behar. Alde negatiboa beti lehenetsi.\n2.- Ni gonbidatu ordez, Acapulcoko kongresura gonbidatu zuten kritikariarekin zorrak kitatzeko toki ideala da kritika. Idazleak joko horretan xake-piezak dira. Nire etsaiaren idazleak zaborra dira; nireak, jenioak. Edozein herra edo teoria literario edo politikoak argentinar literatura erdibitzeko balio du.\n3.- Irakurleari informaziorik ez eman. Beti aspertu behar zaio. Ezer ez aztertu.\n4.- Irakurri, txekeak irakurtzen dira; liburuak gainbegiratzen dira. Liburu batek ideiak eduki edo joerak adieraz ditzakeelako akatsean ez erori. Horiek ez aurkitu, ez sintetizatu, ez jakinarazi.\n5.- Iruzkin, modu ulergaitzean, gogoangarriak argitara eman. Iruzkindu nahi dudan liburuaz norbait gogoratzen bada, bere arazoa da. Nik Susana Giménez, “shock” oihukatzen, dut gogoan; xaboiaren markak zer inporta du (eta garbitzeak, gutxiago).\n6.- Huskeriak tintontzian utzi, hala nola, liburua zer generotakoa den, zer kalitatekoa, zer publiko motarakoa, eta aspergarria den ala ez.\n7.- Ez egin kritika bat, elkarrizketak egin baldin badaitezke, kapsulatxo txutxu-mutxudunak, idazlearen bizioa zein den kontatu edo argazki bat plazaratu.\n8.- Ez ahaztu txisteak egia beti garaitzen duela, dena esan daitekeela maltzurkeria katramalariaz.\n9.- Inpartzialtasuna ezer ez esateko aitzakiarik onena da. Neutrotasuna zure ezgaitasunaren mozorroa izango da.\n10.- Argitaletxe handien gonbidapen guztiei baiezkoa eman, kritikari-lantxo honek nire liburua argitaratu bitartean baino ez didalako balio. Orduan, zorigaiztoko idazle hauek benetako literatura zer den ikusiko dute.


2020ko iraila 143. zenbakia\n"Karitatea umiliagarria da, bertikalki eta goitik egiten delako: elkartasuna horizontala da eta elkarrekiko errespetua eskatzen du." Eduardo Galeano.\nSolidaritatea eta maitasuna\nInork ez du insolidariotzat hartua izan nahi. Denok, modu batera edo bestera, gizon eta emakume solidario gisa ikusi nahi dugu geure burua; besteez kezkatu nahi dugu, beren buruaz bakarrik pentsatzen ez duten pertsonak izan nahi dugu, etab. Normalean mugitzen garen inguruneetan, elkartasunaren bertute hori balioesten da. Agindu moduko bat dago, betebehar sozial bat: "Besteei lagundu behar diet".\nZer zortea elkartasunaren kontu hau agindu bat baino gehiago dela deskubritzera iritsi banaiz, batez ere nire bihotza ukitzen duen zerbait delako. Ikusten dudanean nigandik irten eta behar nauten beste pertsona batzuengan zentratzeko gai naizela, badirudi hazten ari naizela, baliagarria naizela, gehiago bihurtzen nauela. Badago nolabaiteko poza besteengatik egiten dudan horretan. Hori aurkitzea urrats garrantzitsua da pertsona gisa.\nBaina gertatzen da, halaber, nik sentitzen dudanaz eta besteei laguntzean pertsona gisa egiten nauenaz harago, besteen ahultasun eta babesgabetasun egoerak berak bultzatzen nauela laguntzera. Agian ez dut poztasunik sentituko horretan, agian gaizki etorriko zait orain eta ez dut horretarako gogorik izango, baina nire barrenetik irtetea eta besteengana joatea aktibatzen du ikusten dudan errealitateak. Jada ez da kanpoko agindu batekiko koherentzia morala, eta ez da kontua ere atsegingarri sentitzea ala ez; barru-barrutik sortzen den zerbait da.\nPertsona batzuek beren bizitzan eta izatean txertatuta daukate besteengana joz, giza errealitateetara irekiz eta gehien behar dutenen premiei ahal duten moduan lagunduz bakarrik erantzun diezaioketela beren baitan daramatenari. Solidarioak ez balira, beren buruari uko egingo liokete. Horrela bizitako elkartasunak jada ez du zerikusirik agindu batekin, maitasunaren antz handiagoa du.\nBibliako pasartea: 2Kor 8,1-6\nSenideok, Jainkoak Mazedoniako eliz elkarteei izan dien onginahia jakinarazi nahi dizuet. Atsekabealdi gogorra jasan behar izan duten arren, haien poza neurrigabekoa izan da eta, gabezia gorrian izan arren, oso eskuzabal agertu dira. Ahal zutena eta gehiago ere eman dutela testigu naiz. Beren gogoz, arren eta arren eskatzen zidaten fededunen aldeko zerbitzu honetan parte hartzen uzteko. Eta nik uste baino gehiago ere egin dute: lehendabizi Jaunari eman zizkioten beren buruak, eta gero niri, Jainkoak nahi bezala. Horregatik eskatu diot Titori, zuen eskuzabaltasunezko egintza hau berak hasi zuenez gero, burutu ere berak buru dezala zuen artean.\nBeste behin, Portziunkulako Santa Maria elizaren ondoan zegoela, emakume zahar gaixo bat iritsi zen, anaien erlijioan bi seme zituena, Frantzisko dohatsuari laguntzeko eskatzeko leku hartara, urte hartan ez baitzuen bizitzeko behar adina.\nFrantzisko dohatsuak zera galdetu zion Pedro Cattani anaiari, garai hartan ministro nagusia baitzen: "Ba al dugu ezer amari emateko?" (Edozein anaiaren amari bere ama eta Erlijioko anai-arreba guztien ama deitzen zion).\nAnaia Pedrok erantzun zuen: "Etxean ez daukagu ezer eman diezaiokegunik, are gehiago kontuan izanik halako limosna bat nahiko lukeela berarekin bere gorputzari beharrezko gauzak eskuratzeko. Elizan Itun Berria besterik ez dugu, eta horren irakurketak maitinetan egiten ditugu". Frantzisko dohatsuak esan zion: "Eman gure amari Itun Berria saltzeko eta bere beharra konpontzeko. Zinez uste dut atseginagoa izango zaiola Jainkoari eta Ama Birjina dohatsuari Itun Berria ematea bertatik irakurtzen baino ". Eta eman egin zion. (PerLeg 93).\nBelarriak adi edukitzea beti.\nBesteen minaren garrasira\nEta beraien laguntza-deia entzutea\nBegirada beti erne edukitzea\nEta begiak luze itsas gainean,\nArriskuan legokeen naufragoren baten bila ...\nHangoa eta hemengo senidearen Sufrimendua norberarena sentitzea;\nPobreen larritasuna bere egitea.\nUmilen ahotsa izatera iristea,\nBidegabekeria eta gaiztakeria aurkitzea,\nBidegabea eta gaiztoa salatzea ...\nMezu baten bidez garraiatzen uztea\nItxaropen, maitasun eta bakez beterik\nAnaiaren eskua estutu arte ...\nBorrokan dauden arriskuak partekatzea\nJustizi eta askatasunean bizitzeagatik,\nMaitasunagatik bizitza bera arriskatzeraino ...\nMaitasunagatik bizitza bera ematea\nLagunarteko proba nagusia da:\nJesukristorekin bizitzea eta hiltzea da.\n"Zein da bizitzaren funtsa? Besteak zerbitzatzea eta ongia egitea ". (Aristoteles)\n2020ko iraileko eguneroko Ebanjelioa\nEgunero Ebanjelioa irakurri nahi duten lagunek, egun bakoitzari dagozkion irakurgaien arabera, hemen dauzkate iraileko erreferentzia guztiak:\n1 Lk 14, 1.7-14 / 2 Lk 4, 16-30 / 3 Lk 4,31-37 / 4 Lk 4, 38-44 / 5 Lk 5, 1-11 / 6 Lk 5,33-39 / 7 Lk 6,1-5 / 8 Mt 1,18-23 / 9 Mk 7,31-37 / 10 Lk 6,6-11 / 11 Lk 6, 12-19 / 12 Lk 6, 20-26 / 13 Lk 6, 27-38 / 14 Jn 3, 13-17 / 15 Lk 2, 33-35 / 16 Mk 8, 27-35 / 17 Lk 9,23-26 / 18 Lk 7, 11-17 / 19 Lk 7, 31-35 / 20 Lk 7,36-50 / 21 Mt 9,9-13 / 22 Lk 8, 4-15 / 23 Mk 9,29-36 / 24 Lk 8, 16-18 / 25 Lk 8, 19-21 / 26 Lk 9, 1-6 / 27 Lk 9, 7-9 / 28 Lk 9,18-22 / 29 Jn 1, 47-51 / 30 Mk 9, 38-47\nIraileko otoitza 24an izango da


2017ko lehen seihilekoan zehar, Kultur Leioako gune eszenikoetan, 22 ikuskizun izango dira guztira: 5 antzerki, 5 dantza ikuskizun, 8 kontzertu eta 4 familia-ikuskizun.\nZinea, erakusketak, lehiaketak, gazteentzako jarduerak Aterpe Leioa Gaztegunean eta hurbileko programazioa lau auzogeletan (Lamiako, San Bartolome, Txorierri eta Pinueta). Horiexek osatzen dute Leioako kultura eskaintza epealdi honetarako.\nIbilbide artistiko desberdinek, seguru, gogobete egingo dituzte ikuslerik zorrotzenak.\nAntzerkia (ostirala. Auditoriuma, 20:30h.) da urteko lehen emanaldiaren protagonista, baita datozen hileetakoa ere.\nHortaz, urtarrilaren 13an, Bartzelonako Grec Festival 2016, Velvet Events & Buxman Producciones-ek “Yo, Feuerbach” eskainiko digute, Tankred Dorstek sortua, Europako dramagilerik onenetarikoa. Antonio Simon da zuzendaria eta Pedro Casablancek egiten du, maisuki, interpretazio lana. Gizatasunak dituen handitasun eta miserien erretratua. Ikuskizun eder, bizi eta hunkigarria.\nUrteko lehen zatiko plater nagusietako bat, Leioan, Kultur Maratila da, euskal sormena gune duen “jaialdi txiki” honen seigarren edizioa, Artedrama plataformarekin batera antolatua. Berariazko prentsaurrekoa emango dugu horretaz informatzeko.\nOtsailaren 1etik 5era, labeldun sei proposamen eszenikoz gozatuko dugu. Antzerkia Beheko Larrainerekin, eta ATX Teatroaren “Atte hil aurretik” eta “Fakiu”. Dantza, Ertza Dantzaren eskutik, “Hariak” lanarekin; eta Amoranterekin, Ruper Ordorikarekin, eta Unai Elorriagak eta Gibelurdinek-ek sortutako ikuskizunarekin, “Shane McGowanen gibela”.\nOtsailaren 24an, Karl Stetsek “Cuerdo” aurkeztuko digu. Ikuskizun horrek antzerkia eta zirkua uztartzen ditu. Protagonista akrobata, malabarista, funanbulista eta keinu-aktore bikaina da, umore dotorea duena gainera.\nMartxoaren 10ean, “Una casa de muñecas” lana dator Leioara, Arriaga Antzokiaren produkzioa. Protagonistak 5 euskal aktore dira, eta Henrik Ibsenen klasikoa eszenara eramateko proposamen batetik abiatuta, antzerkiaren munduaz eta gizarteaz hausnartzen dute.\nDantza maite dutenek hurrengo data hauek gorde beharko dituzte beren agendetan:\nUrtarrilaren 27an, Galiziako AIREnoAR konpainiak izen bereko ikuskizuna eskainiko digu, dantza garaikidea, soka espezialitateko zirku berria eta zuzeneko musika biltzen dituena. Ikuskizun desberdina, erabat gomendagarria gazteentzat.\nMartxoaren 24an, Hendaiako Rouge Élea konpainiak “Ceci est la couleur de mes rêves (Hau da nire ametsen kolorea)” aurkeztuko du, nortasunaz hausnartzen duen estilo propioaren bidean, diziplina anitzeko eremuak esploratzen dituen dantza eta zirku ikuskizuna.\nApirilaren 5ean, Kukai Dantzak “Oskara plzara” aurkeztuko du, “Oskara” ikuskizunaren sortze prozesuari buruzko dokumentala eta zuzeneko dantza, eta horrez gain, ikuskizuna bukatu ondoren, koreografoa eta zuzendaria den Jon Mayarekin egoteko aukera egongo da.\nApirilaren 29an, larunbata, Dantzaren Eguna ospatzeko, “Libertino”, Vargas & Brûlé andaluziarrena. Flamenkotik abiatutako berezko hizkuntza, askatasunaz diharduena. Erritual soil, biluzi, poetiko eta oroiterazlea. Doanekoa Kultur Leioako lagunentzat.\nMusika ere bada Kultur Leioako egitarauko protagonistetako bat. Honezkero klasiko bat den Musika Gertu, formatu txikiko zikloa (ostirala. Anbigua. 21:00h.), 3 kontzertu gozagarrirekin helduko dena (25 euroko abonua txarteldegian): urtarrilaren 20an, Gari & Maldanbera, “Estutu” proiektu berriarekin. Otsailaren 17an, Dead Combo, fadoa eta bluesa, gitarra eta kontrabaxu batekin bakarrik, goitik behera erakusten dituen Portugalgo bikotea. Eta martxoaren 17an, Clara Peya musikagile eta pianistak, azkenaldiko sortzailerik originaletarikoak, argitaratu berria den “Oceanes” disko berria aurkeztuko du, luxuzko banda baten laguntzarekin.\nMartxoaren 31n, gaur egungo fadistarik ospetsuenetarikoa den Carla Piresen itxura eszeniko apartarekin gozatuko dugu (Auditoriuma, 21:00h.),\nApirilaren 7an (Auditoriuma, 21:00h.), musika eta dantza Alos Quartet & Aukeran taldearekin. “Garden” lana aurkeztuko du zuzenean laukoteak, Aukeran Dantza Konpainiaren laguntzarekin.\nLau familia ikuskizun ere izango dira (Igandeetan. Auditoriuma, 18:00h.), etxeko txikienek disfruta dezaten.\nUrtarrilaren 15ean, Eidabe & Balea Musika Ideiak “Baserrian amets” proposamenarekin, antzerkia eta musika, hurbileko kontsumo arduratsuan hezteko helburuz.\nOtsailaren 26an, “Gu. No estamos solos”, Borobil Teatroaren eskutik, keinuaren, mugimenduaren, kolorearen eta umorearen bitartez, gure planeta zaintzera bultzatuko gaituen aldarria.\nMartxoaren 12an, Ganso & Cía-ren “Kaput” lana dator Leioara, bi zoro optimista eta dibertigarriren bidaia mutua.\nEta azkenik, Elirale konpainiak “Xihiko” dakarkigu, zuzeneko dantza eta musika dituen familia ikuskizuna, ezagutzen ez dugunari diogun beldurrari buruzkoa.\nKultur Leioako Lagun txartelaren abantailez gain, eskaintza interesgarriak ere izango dituzu (abonuak, packak, talde sarrerak, gazte eta familientzako eskaintzak). Ez dago aitzakiarik ez etortzeko.\nEta aurkezpen hau ezin dugu bukatutzat jo gure udalerrian hitzordurik garrantzitsuenetarikoa dena aipatu gabe, Umore Azoka alegia. Aurten, maiatzaren 18tik 21era bitartean egingo dugu, eta gutxi barru, nobedadeak iragarriko ditugu.


naiz: hedabidea zara - Bizkaiko Metalgintza; azken greba, protagonistak eta aurrekariak\nEragin handia izan du Bizkaian Metalgintzako sindikatuek egin berri duten bost eguneko grebak. Bertan 40.000 langile baino gehiagok hartu du parte, baina ondorioak haratago joan dira, gizartean eta arlo politikoan erreakzio ugari sortaraziz. Ez da, bestalde, orain dela gutxi piztu den gatazka.\nJende andana atera du kalera grebak, Sestaoko irudia horren seinale. (Luis JAUREGIALTZO | FOKU)\nGogo biziz ari dira langileak, Zornotzako argazki honek islatzen duenez. (Monika DEL VALLE | FOKU)\nBeste arlo ugarirekin bat egin dute; pentsiodunekin, esaterako. (Monika DEL VALLE | FOKU)\nIkusgarritasuna bilatu du grebak, bai eta lortu ere. (Monika DEL VALLE | FOKU)\nErtzaintza gainean izan dute manifestariek, aste osoan zehar. (Luis JAUREGIALTZO | FOKU)\nAberastasunaren banaketa, aldarria Metalgintzatik haratago ere. (Luis JAUREGIALTZO | FOKU)\nBide mozketak egin dituzte grebalariek, Bilbon edo Barakaldon. (Luis JAUREGIALTZO | FOKU)\nLakuaren aurrean bildu ziren eta horrela erantzun zuen Ertzaintzak. (Luis JAUREGIALTZO | FOKU)\nBatasun sindikala, agerian greba honen deialdia egiterakoan. (Luis JAUREGIALTZO | FOKU)\nForo honetan patronalarekin lerrokatu zen Urkullu lehendakaria. (Monika DEL VALLE | FOKU)\nSan Mamesen aurrean, ekainean izandako mobilizazioan. (Marisol RAMIREZ | FOKU)\nLantegietatik hirietara heldu da protesta; irudia, Zierbenan iazko uztailean. (Monika DEL VALLE | FOKU)\nFVEM patronalaren ordezkariak; erdian presidentea, José Luis López Gil. (Luis JAUREGIALTZO | FOKU)\nErnai eta LAB, FVEMren aurrean prekarietatea salatuz, 2015ean. (Marisol RAMIREZ | FOKU)\n2013an jada ari den komenioa aldarrikatzen, patronalaren egoitzan. (Jon HERNAEZ | FOKU)


Akhwakh hizkuntzan Errusiar Federakundeko Dagestan Errepublikako hego-mendebaleko inguru menditsuan mintzatzen dira, Akhwakh eta Shamil lurraldeetan (ikus 12. mapa); eta Azerbaijaneko iparraldeko Zakhatal lurraldean ere bai, Akhvakh-Dere izeneko herrian. Guztira, 5.000 lagun inguruk hitz egiten dute (Kolga eta beste 2001). Edozelan ere, hiztun-kopuru hori 1967ko erroldakoa da.\nAkhwakh hizkuntzan herritarrei ashvado deritze, eta hizkuntzari ashvali mitsi (Morózova eta Yéschenko 1999). Euskaraz akhwakh edo akhwakhera deitzen da hizkuntza, eta nazioartean gero eta gehiago erabiltzen da akhwakh izena hizkuntza hori izendatzeko, axvax ere inoiz erabiltzen den arren (kontuan izan nazioartean ‘x’ eta ‘kh’ letrak fonema bera adierazteko erabiltzen direla, gaztelaniaz ‘j’ren bidez adierazten dena).\nHizkuntza horrek ez du inolako ofizialtasunik, eta ez da irakaskuntzan erabiltzen. Hiztunek idatzi ere ez dute egiten. Irakaskuntzan errusiera eta avarera (Dagestan Errepublikako hizkuntza koofizialetako bat) erabiltzen dituzte.\nAntza denez, Bigarren Mundu Gerraren ondoren, bertako ohiturak eta bizimodua galtzen ari dira, eta bizimodu errusiarra hedatzen. Hizkuntza bera ere galtzeko arriskuan da (Kolga eta beste 2001).\nAkhwakhera hizkuntza kaukasiarra da, ipar-ekialdeko edo dagestandar azpitaldeko avaro-ando-tsezic azpitaldekoa, andiera, avarera, bagulalera, bezhtera, botlikhera, chamalalera, didoera, godoberiera, hinukhera, hunzibera, karatera, khvarshiera eta tindierarekin batera.


Parametro biologikoak sortzeko sentsore adimendunak - Zientzia Kaiera\nMikel Azkune, Garazi Larrakoetxea, Maia Etxebarria eta Leire Ruiz-Rubio\nParametro biologikoak neurtzeko sentsore plataforma adimendunak sortzea gainazal‑eraldaketa ikerkuntzaren erronka nagusienetako bat da. Kontzentrazio baxuko disoluzioak neurtzeko, hautakortasun handia behar denerako edo sentikortasun itzela nahi den egoeretan neurketak egin ahal izateko, sentsore hauen garapena beharrezkoa da.\nIrudia: Egun, parametro biologikoak neurtzeko sentsore-plataforma adimendunak sortzea da gainazalak eraldatzearen arrazoi nagusienetako bat.\nHorrela sentsorea bi atal nagusitan banatua egongo da, bioelementua eta transduktorea. Lehenengoa neurtu nahi den substantzia atxikitzeaz arduratuko da eta bigarrenak atxikiturikoaren neurketa emango digu. Lan honetan lehengo atala jorratuko da gainazal‑eraldaketan eta honen karakterizazioan sakontzen baita. Helburua parametro biologikoak neurtzea eta kuantifikatzea izango denez, osasungintzara bideraturiko sentsoreen diseinua eta eraldaketa prozesuak azalduko dira.\nBioelementuak ordea, substratu baten gainean egingo dira, substratu honek hainbat ezaugarri bete behar dituelarik. Kasu honetan, esparruan oso erabilia den poli(metilmetakrilatoa)n sakontzen da. Material honen historia eta erabilera, sintesia eta ezaugarri nagusiak azaltzen dira. Plexiglas izenarekin saltzen den material hau hainbat eremutan erabiltzen da, oso helburu ezebrdinekin gainera. Eraikuntzan, dekorazioan edo argiztatze sistemetan erabiltzen da baina batez ere gardena eta inertea dela aprobetxatuz, optikako hainbat osagai egiteko erabiltzen da, besteak‑beste polimerozko zuntz optikoak egiteko gehien erabiltzen den polimeroa da.\nBestalde, gainazal‑eraldaketak egiteko modu ezberdinak eta teknika erabilienak azaltzen dira. Teknika hauek burutzerakoan sortzen den arazo nagusia tratamenduaren kuantifikazioa izan ohi denez, hauek karakterizatzeko zenbait teknika deskribatzen dira, teknika hauek espektroskopiko eta ez‑espektroskopikotan banatuaz eta bakoitzak eskaintzen dituen abantailak eta desabantailak agerian utziz erabiltzaileak zenbait kriterio izan ditzan zein teknika izan litekeen egokiena aukeratzerako orduan.\nAzkenik, azaldutakoaren adibide esperimentala erakusten da. Poli(metilmetakrilatoa) laginei gainazala eraldatu zaie hidrolisia eta ozonolisia erabiliz eta ondoren silanizazio tratamenduak aplikatu zaizkie. Modifikazio hauek zein gradutan gauzatu diren azaltzeko aurrez azalduriko zenbait karakterizazio teknika azaltzen dira modifikazio teknikak optimizatze aldera, XPS, TBO‑kolorimetria, ukipen angelua eta SEM teknika hain zuzen ere.\nHonela, gainazal‑eraldaketak zer diren eta zertarako balio dezaketen erakusteaz gain, poli(metilmetakrilatoa)ren, oso erabilia den substratuaren historia eta erabilerak azaltzen dira berebiziko abantailak eskaintzen baititu. Argumentu hori indartzeko material honen laginen gainazalak eraldatu dira eta zenbait karakterizazio tekniken bidez erakutsi da eraldaketa hauek gertatzen direla eta kuantifikatu daitezkeela.\nArtikuluaren izena: Poli(metilmetakrilatoa)ren gainazal eraldaketa. Sentsore adimendunak.\nLaburpena: Parametro biologikoak neurtzeko sentsore-plataforma adimendunak sortzea gainazalak eraldatzearen arrazoi nagusienetako bat da. Kontzentrazio baxuko disoluzioak neurtzeko, hautakortasun handia behar denerako edo sentikortasun itzela nahi den egoeretan neurketak egin ahal izateko, sentsore hauen garapena beharrezkoa da. Horrez gain, osasungintzan erabili ahal izateko, biobateragarritasuna ezinbesteko ezaugarria denez, polimerozko sentsoreen erabilpena hazi egingo dela aurresan daiteke. Esparru honetan, oso erabilia den poli(metilmetakrilatoa)ren historia, gaur egun gainazalaren modifikazioak egiteko teknika erabilienak eta horiek eragindako modifikazioa karakterizatzeko moduak azaltzen dira lan honetan. Gainera, poli(metilmetakrilatoa)n eginiko zenbait modifikazio eta emaitza erakusten dira eraldaketen parametroak optimizatu nahian.\nEgileak: Mikel Azkune, Garazi Larrakoetxea, Maia Etxebarria, Leire Ruiz-Rubio\nMikel Azkune, UPV/EHUko Bilboko Ingeniaritza Goi Eskola Teknikoko Fotonika Aplikatu Tadean dabil. Garazi larrakoetxea, Maria Etxebarria eta Leire Ruiz-Rubio UPV/EHUko Zientzia eta Teknologia Fakultateko Kimika Fisikoa Sailean dabiltza.\nArgitalpen-data: 2018/03/01 · Atala: Argitalpenak, Dibulgazioa


NBEk uste du jaiotza-tasaren kontrolak Hirugarren Munduko pobrezia ezabatzen lagunduko lukeela | Consumer\nNBEk uste du jaiotza-tasaren kontrolak Hirugarren Munduko pobrezia ezabatzen lagunduko lukeela\nIparraldean gogorarazten du lankidetzan aritu behar duela hezkuntzan, osasunean eta genero-berdintasunean.\nZenbat eta hazkunde demografiko txikiagoa, orduan eta garapen ekonomiko eta sozial handiagoa. Ekuazioa sinplea da, eta duela zenbait hamarkadatatik hona egiaztatu diren emaitzak, Nazio Batuen arabera. Herrialde pobreetako jaiotza-tasa mugatzearen alde egiten du, eta emakumearen menpekotasuna desagerraraztearen alde, haren ekonomiak garatzen laguntzeko eta gizarte-garapenean hamarkadetako atzerapena berreskuratzeko.\nNazio Batuen Biztanleria Funtsak (UNFPA) atzo aurkeztu zuen mundu osoan “2002ko Munduko Populazioaren Estatuari” buruzko txostena. Txosten horretan, Iparraldean gogorarazten du hezkuntzan, osasunean eta genero-berdintasunean laguntzeko betebeharra duela. Txostenaren 81 orrialdeetan, argi eta garbi ateratzen da ondorio bat: “biztanleria-efektuak” hazkunde ekonomikoan duen eragina. Azken hamarkadetan garapen-maila handiena izan duten estatuek mugatu dute gehien haien hedapen demografikoa.\nUNFPAk dioenez, “ebidentzia sendoak daude, bi esperientzia- eta hazkunde-belaunalditan oinarrituak”. 70eko hamarkadaz geroztik, ugalkortasun-tasa txikiena duten garapen-bidean dauden herrialdeek “produktibitate handiagoa, aurrezpen handiagoa eta inbertsio produktibo handiagoa izan dute”. “Hazkunde ekonomikoa bizkorragoa izan da”, dio txostenak.\nPlanteamenduaren baliotasuna Ekialdeko Asiako zenbait herrialdetan berresten da, baita Mexikon eta Brasilen ere. Hego Amerikako erraldoian, jaiotza-kopuruaren beherakadak Barne Produktu Gordinaren (BPG) urteko %0,7ko igoera ekarri du. Oro har, jaiotza-tasak %0,4 jaitsi ziren hurrengo hamarkadan, eta, beraz, guztizko pobreen kopurua %2,4 murriztu zen.\n“Aukera demografiko” hori behin bakarrik irekitzen da, nazioen antolaketa ohartarazten du, eta herrialde azpigaratu horietako populazioak zahartu ahala itxiko da —fenomeno hori lehen mundua deiturikoa baino azkarrago ari da jasaten—, eta adineko mendeko pertsonen kopurua handitu ahala. Superpopulazioa mespretxatutako herrialdeen oparotasun ekonomikorako eta gizarte-garapenerako eragozpen bat bada, emakumea baztertzea da bat, berdin eta lotura estua duena.\nHain zuzen, “gangaren giltzarria” da, atzerapen-faktore guztiek bat egiten duten korapiloa. Etxean giltzapetuta, jaiotza- eta ugalketa-osasunerako politikarik gabe, seme-alabak mundura ekartzeko eta haien zaintza bere gain hartzeko beste aukerarik gabe, eta hezkuntza egokiaren zama bere kontura iraunarazten dute emakumeek azpigarapenaren zikloa, UNFPAk dioenez.\nkontrol natalidad-eu pobreza-eu


txapela – Tropela.eus bloga\nTropeltxorako sari ederra, Tropelari laguntzeko\nAsko eta asko zarete Tropelan parte hartzen duzuenak eta tropeltxoetako saltsa eta piperrarekin, lagunartean, txirrindularitza probez gozatzen duzuenak. Tropeltxoan ohorea jokatzea gutxi ez eta askotan, kafe bat, trago bat edo afaritxo bat jokatuz tropeltxoko kideon artean saltsa ederra izaten duzue. Hori horrela, tropeltxoko irabazlearentzat oso egokia den osagai bat kaleratzea pentsatu dugu: Tropelako txapela, txapeldun handien ortzadarra duen txapela.\nTxapel hauetako bat erosiz tropeltxoko irabazlea (edo azkena) saritzeaz gain Tropela Elkartean dihardugunon lana errekonozitu eta eskertzeko modu bat bezala ikustea ere nahiko genuke. Donazioen atalak ez du funtzionatzen, baina orain, tropeltxoko garailearentzat sari txiki bat jartzeko aukera duzue. Tropeltxorako saria jarri eta bide batez, Tropelari lagundu!\nTropelaren txapela eskatzeko ondorengo formulategia erabiliz egin dezakezu. Maillot edo kulote bat eskatzeko, berriz, hemen duzue esteka.\nPosted byTropela Elkartea 2012-06-22 2012-06-22 Posted intropela.netEtiketak: sariak,Tropela.net maillota,tropeltxoak,txapelaUtzi iruzkina Tropeltxorako sari ederra, Tropelari laguntzeko bidalketan


Gipuzkoa (eu) – 2 orrialdea – Euskal Herriko 100 mendi ederrenak\nHome » Gipuzkoa (eu) » Page 2\nGoizeko 8etan elkartu gara Angelen garaje parean bere autoan goazelako, Julian, Pintado eta Andoni. Gaur ere eguraldi garbiarekin abiatu gara eta horrela mantenduko da egun guztian. Larrunarri omen da Txindokin berezko izena, baina urte asko dira ia denok Txindoki deitzen diogula. Larraitzen gaude goizeko 9:05 martxan hasteko prest, baina Txindokira […]\nKurutzebarri aldera joateko goizeko 8:30etan batu gara Julian, Angel eta Andoni, azken honen autoan abiatuko gara Urkulu presa aldera. Eguna zoragarria dator, hotz egiten du goizean baina oso ona datorrela iragarrita dago. Eta horrela gertatu zen. Deba bailara lainopean egon arren, Urkulura ailegatutakoan bertan eguzkia da jaun eta jabe . […]\nIrteera hau Julian eta Andoni egin dute. Udazkenean sartu gara eta eguraldi ona eta ego haizeekin izan dugu. Goizeko 8etan Eibartik aterata, 9:00etan oinez ekin genion Amezketako goiko eliza ondotik. Elizako kanpaien hotsak lagundu ziguten lehenengo urratsekin. Mendiz San Martin auzora joan ginen marrak (zuri/gorriak) jarraituz. Bertan, GR-20 eta GR- […]\nOrain dela denbora gutxi Angel izterrondoko etenetik operatu egin dute, oraindik ezin du mendira joan , baina hasita dago kotxea hartzen, hau aprobetxatuz, gaurko mendi irteera trabesi moduan antolatu dugu, horrela, Arantzazutik abiatuko gara Urteagagainean (Oñati) bukatzeko. Angelez gain, Julian, Garate eta Andoni joan dira. Eibartik 8:30etan irten eta 9:20etan […]\nNahiz eta denoi abisatu gaurkoan Julian, Angel eta Andoni bakarrik irtengo dira. Trena hartuko dugu goizeko 8etan Elgoibarrera, hango geltokian hasiko gara (8:28) Soraluzen bukatzeko. Txurruka tabernan bazkaltzeko asmoa dugu eta han emango dugu bukatutzat gaurko ibilaldia. Azkoitira doan errepide zarraren hasieran ezkerretara doan bide zabal batetik joko dugu, laster […]\nGaurko irteera goizean egiteko antolatu dugu, gero Ixuara etorri eta han Euskal Bizikleta ikusteko, bertako tabernan bazkaria daukagu enkargatuta. Pentsatuz joan etorri azkar bat egitea Adarrara, ez genuen beste lagunei deialdirik egin, eta bakarrik txikiteoan komentatu genuen, batzuk ez ziren enteratu eta hori jendeari ez zaio gustatu , ondorioz kritika […]\nHau da bigarrena ehun mendiko zerrendan. Ibilaldia trabesi moduan antolatzen dugu, Mendarotik igo Erlora eta Azpeitira jaitsi. Horretarako trena daukagu Eibarren goizeko 8etan eta autobusa Azpeitian itzultzeko. Orain dela egun batzuk Julianek izterrean gihar etendura izan du eta ezin du ibili, hori dela eta autoz etorriko da Azpeitira gurekin bazkaltzera […]\nIntxortako igoera Eibartik ekingo diogu eta Bergaran bukatuko dugu ibilaldia . Txangoa Untzaga Plazarik hasiko dugu goizeko 8:30etan. Zazpi lagunekin osatutako taldea gara: Julian, Angel, Arrate, Mari Carmen, Pintado, Garate eta Andoni. Eguraldi ona daukagu eta epela, 14º goizeko zortzietan, Haizea takar dabil eta 120 k/orduko espero dira gaurko. Otsaila […]